
M. d’Ave^ac, dont il faut toujours citer ï ingé- 
nieuse et profonde érudition lorsqu'il s agit de 
recherches sur l'histoire de la géographie , se 
plaignait naguère , et non sans raison , de l'indif- 
férence que les Français avaient apportée en tout 
temps à faire valoir leurs découvertes ; il regret- 
tait surtout que le récit du premier voyage de 
Jacques Cartier au Canada ne nous fût parvenu 
que par des traductions. En effet , le plus ancien 
qui ait paru en France , de l'aveu de l'éditeur , 
n est qu un travail de seconde main dont on ignore 
l origine, car cette version, sur quelques points, 
s écarte de celle de Ramusio, de beaucoup anté- 
rieure, sans cadrer exactement avec celle que nous 
a conservée Hakluyt, qui diffère également des 


rentes versions étrangères , cest-à-dire la pre- 
mière relation , qui a dû être rédigée par Cartier 
lui-même {la supposition selon nous la plus vrai- 
semblable) ou du moins par un de ses compagnons 
de route . Elle na pu évidemment être écrite quen 
français , dans le langage habituel des marins , 
et spécialement des marins bretons , c’est-à-dire 
avec des locutions provinciales , des incorrections 
compensées par un emploi plus exact des termes 
propres à la profession maritime et à l’art nau- 
tique. A ce point de vue, nous pouvons essayer 
un rapprochement curieux entre la version de 
Raphaël du Petit-Val et la publication de 1545 , 
reproduite si soigneusement par M. d’Aveçac, qui 
attribue à Cartier la relation du second voyage. 
Quoique ce dernier texte paraisse déjà amélioré, 
puisqu’il s’écarte dans maint passage des trois 
versions manuscrites de la Bibliothèque impé- 
riale, qui ne sont pas non plus identiques entre 
elles, on peut remarquer que la langue en est 
beaucoup plus incorrecte que la traduction de 1 598 . 
Si, au contraire, nous venons à le comparer avec 
celui que nous publions, on y remarquera de 
nombreuses analogies d expressions , de tour- 
nures, d’idiotismes, nous dirons mieux, d’incor- 


rections et de fautes qui décèlent une même ori- 
gine. Il n’est pas nécessaire de les signaler en dé- 
tail, elles frappent au premier coup d’œil; et sans 
qu’il soit besoin d’insister plus longuement, il nous 
parait résulter non moins clairement du récit lui- 
même qu’on peut l’attribuer avec assurance à 
Cartier , quoiqu’il ait évité avec soin de se dési- 
gner expressément. Cependant, malgré ses pré- 
cautions pour cacher sa personnalité sous des 
termes généraux, tels que: nous partîmes..., nous 
arrivâmes..., il se trahit quand il lui échappe de 
dire : J e nomme icelle isle saincte Katherine. . . (p. 7 .) 
Or ce droit appartenait exclusivement au chef de 
l’expédition, et le chef c’était Jacques Cartier. 
Parfois il se laisse entraîner à émettre son opinion 
personnelle par ces mots: j’estime... p. nj j’ai 
seu... (p. 12); je présumé mielx que aultrement à ce 
que j ai veu... (p. 20); et la façon modeste avec 
laquelle il nous dit: Icelluy fut nommé le hable 
Cartier... (p. 7) ne fait que confirmer notre hypo- 
thèse, car toute autre personne de l’équipage n’eût 
pas manqué d observer que c’était en l’honneur du 
capitaine, ce que celui-ci voulait au contraire 
éviter , en relatant simplement le fait. Au sur- 
plus, voici le point capital : la relation que nous 



publions est bien la version primitive , écrite par 
un homme peu lettré , parlant le franchis en usage 
dans la partie de la Bretagne qui avoisine Saint- 
Malo, en un mot ï original qui a dû servir aux di- 
verses traductions publiées antérieurement. Quant 
aux variantes que présentent ces divers textes , 
elles sont légères et s expliquent facilement par 
des erreurs de copistes , des fautes de lecture ou 
des bévues de traducteurs. 

Cette pièce ( n° 5, portefeuille LVII de Fon - 
tette) porte pour suscription: Voyage de Jacques 
Cartier, 1544. Malgré ces chiffres, on ne saurait 
regarder cette date comme rigoureusement exacte; 
mais pour quiconque a l'habitude des manuscrits 
de cette époque , il est facile de lui en donner 
une approximative qui ne s en écarte guère. La 
simple vue fait reconnaître une écriture de la 
première moitié du XVI e siècle , qui , par son 
aspect général , se rapproche singulièrement de 
divers documents de la même collection ( voy . 
Port. XXVII y p . 70), qui remontent aux années 
i5 33-35. La relation occupe dix-sept feuillets 
dont les dou^e premiers , écrits avec netteté , sem- 
blent annoncer une copie soignée ; mais ensuite 
l'écriture se lâche, les abréviations se multi - 

plient, se compliquent, et la lecture, facile au 
début , devient sur la fin dune difficulté extrême. 
Nous avons reproduit ce texte aussi scrupuleuse- 
ment que possible, et nous ne nous sommes permis 
que les modifications que réclamait impérieuse- 
ment l impression. 

Nous avons ajouté en appendice une pièce qui 
nous a paru asse$ curieuse en ce quelle établit et 
résume exactement les découvertes faites par les 
Français et les Anglais dans ï Amérique du Nord. 
Elle est postérieure à i63o, puisqu’elle relate 
des faits arrivés à cette époque, dont elle se rap- 
proche beaucoup par ï écriture ; quoiqu’elle ne 
soit pas signée, elle offre l’aspect d'un document 
officiel et prouve que déjà alors on s’était préoc- 
cupé de déterminer les droits respectifs des deux 
nations. 

L’intérêt qui s’attache au pilote malouin a en- 
gagé l’éditeur à enrichir sa publication de deux 
portraits de Cartier , dont l’un se trouve à l’hôtel 
de ville de Saint-Malo , et ï autre au département 
des estampes de la Bibliothèque impériale. De 
son côté, M. Ramé, infatigable dans ses recherches, 
a recueilli une nouvelle série de documents pré- 
cieux sur l'histoire du Canada , qui nous appren - 

nent quels rapports ont existé jusqu'en 1619 entre 
la colonie et la province où était né celui qui 
avait découvert cet immense territoire. M. Ramé 
a fait plus , il a su attacher un intérêt artistique 
à sa nouvelle collection, par la description de 
l'ancien manoir de Jacques Cartier , dont le sou- 
venir ne se conservera plus qu'au moyen des cro- 
quis que nous devons au crayon de notre colla- 
borateur. 





VOIAGE 


JACQUES CARTIER 


près que Missire Charles de 
Mouy, chevallier, seigneur de 
la Milleraye et Visadmiral de 
France, eut prins les sermens et faict 
jurez les Cappitaine, maistres et com- 

p clignons desditz Nauires de bien et 
loyaulment soy porter au seruice du Roy 
soubz la charge dudit Cartier, 

Partîmes du havre et port de Sain et 
Malo auecques lesdits deux nauires du 
port d’enuiron soixante tonneaulx chain- 
cun, esquippez les deux de soixante ung 
homme, le vigntiesme jour d’Apuril oudit 
an. Mil cinq cens trante quatre ; et auecques 
bon temps nauigans et vinmes à Terre 
Neuffue le dixiesme jour de May, et ater- 
rames à Cap de Bonne viste estans en 
quarente huyt degrez et demy de latitude 

et en degrez de longitude. Et pour le 

grant nombre de glasses qui estoint le long 
d icelle terre, nous conuint entrer en vng 
haui e nomme Saincte Katherine estant au 
Su Surouaist d’iceluy Cap, enuiron cinq 
lieues où fumes l’espace dix jours, atten- 
dant nostre temps et acoustrant noz bar- 
ques. Et le xxi e jour dudit moys de May, 
partismes dudit hable auecques vng vent 
de Ouaist, et fumes portez au Nort, vng de 
Nordeist de Cap de Bonne viste, jucques 

à l’isle des Ouaiseaulx, laquelle isle estoit 
toute avironnée et circuitte d’vn bancq de 
glasses rompues et départies par pièces. 
Nonobstant ledit banc, noz deux barques 
furent à ladite isle pour auoir des ouai- 
seaulx, desqueulx y a si grant numbre, 
que c’est vne chosse increable, qui ne la 
voyt; car nonobstant que ladite isle con- 
tienne enuiron vne lieue de circumferance, 
en soit si très plaine qu’i semble que on les 
ayt arimez. Il y en a cent plus à l’enuiron 
d’icelle et en l’oir que dedans l'isle, dont 
partie d’iceulx ouaiseaulx sont grans com- 
me ouays noirs et blancs, et ont le bec 
comme vng corbin, et sont tousiours en la 
mer, sans jamais pouoir voiler en l’air 
pour ce qu’ilz ont petites aesles, comme la 
moitié d'vne ; de quoy ilz voilent aussi fort 
dedans la mer, comme les aultres ouai- 
seaulx font en l’air ; et sont iceulx ouai- 
seaux si gras que c'est vne chosse mer- 
ueilleuse. Nous noumons iceulx ouaiseaulz 
Apponat\ desqueulx noz deux barques en 
chargèrent , en moins de demye heure. 



comme de pierres, dont chaincun de noz 
nauires en sallèrent quatre ou cinq pippes, 
sans ce que nous en peumes mangier de 
froys. 


Dauantaige, y a vne aultre sorte d’ouai- 
seaulx qui vont en l’air et en la mer, qui 
sont plus petiz, que l’on nomme Gode\, qui 
se ariment et meptent à ladite isle soubz 
les plus grans. Il y en avoit d’aultre plus 
grans, qui sont blans, qui se mettent à part 
des aultres en vne partie de l’isle, qui sont 
fort mauuaiz à assallir; car ilz mordent 
comme chiens et sont nommez Margaulx. 
Et néantmoins que ladite isle soyt à qua- 
torze lieues de terre, les ours y passent à 
no de la grant terre pour mangier desdits 
ouaiseaulx, desquelx noz gens en trou- 
uèrent vng, grant comme vne vache, aussi 
blanc comme vng signe, qui saulta en la 
mer dauent eulx ; et le lendemain qui est 
le jour de la Penthecouste, en faisant nos- 
tre routte vers terre, trouuames ledit ours 

cnuiron le my chemin, qui alloit à terre 
aussi fort que nous faisions à la voille ; et 
nous, l'ayant aperceu, luy bâillâmes la 
chasse o noz barques et le prinmes à 
force ; la chair duquel estoit aussi bonne à 
mangier comme d’vne génise de deux ans. 


Le mercredi, xxvii c dudit moys, nous 
arivames à l'entrée de la baye des Chas- 
teaulx, et pour la contrariété du vent et du 
grant nombre de glaces que trouuasmes, 
nous conuint entrer dedans vng hable, 
estant aux enuirons d’icelle entrée, nommé 
le Rapont où nous fumes sans en pouair 
sortir jucques auneuffiesme jour de Juign, 
que en partismes pour passer o l’aide de 
Dieu oultre ; ledit Rapont est en cinquante 
et vng degrez et demy de latitude. 


Description de la terre dempuis Cap 

Rouge jucques au hable de Brest , estant 

en la baye. 

La terre, dempuis Cap Rouge jucques 
au Degrat, est la pointe de l’entrée de la 
baye, gist de cap en cap Nort Nordest et 
Su Surouaist ; Et est toute ccste partie de 
terre à isles adiaczantes et près les vnes 
des aultres, qu’il n’y a que petites ripvières 
par où bateaux peuent aller et passer par- 
my ; Et à celle cause y a plusseurs bons 
hables dont ledit hable du Rapont et celuy 
du Degrat sont en l’vne d’icelles isles, icelle 
qui est la plus haulte de toutes, ou dessurs 
de laquelle l’on voyt clairement les deux 
belles isles qui sont près Cap Rouge, où 
l’on compte vignt cinq lieues ; audit hable 
de Rapont y a deux entrées, l’vne vers 
l’Est et l’aultre vers le Su de l’Isle; mais il 
se fault donner garde de la bande et pointe 
de l’Eist, car se sont bastures et pays 

somme ; Et fault renger l'isle de l’Ouaist à 
la longueur de demy cable ou plus près 
qu’il veult, et puis s’en aller surs le Su vers 
le Rapont ; et se fault donner garde de trois 
basses qui sont soubz l’eau on chenal devers 
l’isle de l’Est. Il y a de fontz par le chenal 
trovs ou quatre brasses et beau fons; 
l’autre entrée gist Est Nordest et Su vers 
l’Ouaist à saultez à terre. 


Partant de lappointe du Degratet entrant 
en ladite baye, faisant l’Ouaist, vng quart 
du Norouaist, l’on double deux isles qui 
demeurent de babort, dont l’vne est à trois 
lieues de ladite pointe et l’autre enuiron 
sept lieues de la première, qui est platte 
et basse terre, apparoissante estre de la 
grant terre. Je nomme icelle isle Saincte 
Katherine , au Nordest de laquelle y a 
hesiers et mauuais fons enuiron vng quart 
de lieue, par quoy luy fault donner Run. 
Ladite isle est le hable des Chasteaulx gis- 
sent Nort Nordest et Su Surouaist, Et y a 



entreulx quinze lieues ; et dudit hable des 
Chasteaulx au hable des Buttes, qui est la 
terre du Nort de ladite baye, gisante Est 
Nordest et Ouaist Surouaist, y a entr’elx 
doze lieues et demye ; Et à deux lieux dudit 
hable des Buttes est le hable de la Balaine ; le 
travers duquel hable, sçavoir à tierce par- 
tie de la trauersée de ladite baye, y a trante 
huyt brasses et font de taygnay. Dudit ha- 
ble de la Ballaine jucques à Blanc Sablon 

y a lieues audit Ouaist Surouaist, et 

se fault donner garde d’vne basse qui est 
sur l’eau, comme vng bateau, au Suest 

dudit Blanc Sablon. Trois lieues hors 

Blanc Sablon est vne couche où il n’y a 
point d’abry de Su ny du Suest ; Et y a au 
Su Surouaist d’icelle couche deux isles, 
dont l’vne a nom l’isle de Bouays et l’autre 
1 isle des Ouaiseaulx, où il y a grant nom- 
bre de Gode{ et de Richars qui ont le bec 
et les piedz rouges et hairent dedans des 
pertuis soubz terre, comme connins. Ayant 
doublé un cap de terre qui est à vne lieue 
de Blanc Sablon, y a vng hable et passaige, 

nommé les Islettes, qui est milleurs que 
Blanc Sablon et là se faict grant pescherie. 
Ondit lieu des Islettes, jucques à vng hable 
nommé Brest audit art de vent y a dix 
lieues. Celuy hable est en cinquante et vng 
degrez, quarente, cinquante cinq mynuttes 

de latitude et en de longitude. Dem- 

puis les Islettes jucques audit lieu y a isles 
et est ledit Brestz en isles ; Et dauantaige , 
rangeant la coste à plus de troys lieues 
hors, sont toutes isles à plus de doze lieues 
loingn dudit Brest ; quelles isles sont basses 
et voyt on les haultes terres par dessurs. 


Le dixiesme jour dudit moys de Juign 
entrâmes dedans ledit hable de Brest o nos 
navires, pour auoir des eaux et du boays. 
Et nous parez et passez outre ladite baye , 
et le jour saint Barnabé, après la messe 
ouye, nous allâmes o noz barques oultre 
ledit hable, vers l’Ouaist, descouurir et 
veoir quelz hables il y avoit. Nous passâ- 
mes parmy les isles qui sont en si grant 

nombre qu'il n’est possible les sçavoir 
nombrez , qui contiennent enuiron dix 
lieues oultre ledit hable. Nous couchâmes 
en l'vne d’icelles isles pour la nuyt passez 
et y trouuames en grant quantité d’œufs de 
cannes et aultres ouaiseaulx, qui haïrent 
est isles : lesdites isles furent nommées 
Toutes Isles. 


Le lendemain, dozeiesme, nous persu- 
mes oultre lesdites isles ; et à la fin du fort 
d’icelles nous trouuames vng bon hable qui 
fut nommé Saint Anthoine ; Et oultre, en- 
uiron vne lieue ou deux, nous trouuames vne 
petite ripuiere fort parfonde, qui a la terre 
au Surrouaist, Et est entre deux haultes 
terres. C’est vng bon hable, et fut planté 
vne croix audit hable et nommé Sainct 
Seruan ; au Surouaist dudit hable et rip- 
uiere, enuiron vne lieue, y a vng islot ront 
comme vng four, auironné de plusseurs 
aultres plus petiz islotz, qui donne cong- 
noissance desdits hables. Plus oultre, à dix 

lieues, y a vne aultre bonne ripuiere plus 
grande, où il y a pluseurs saulmons; Nous 
la noumasmes la ripuiere Sainct Jacques. 
Estans à icelle, nous aperseumes vng grant 
nauire qui estoit de la Rochelle, qui auoit 
passé la nuyt [cherchant] le hable de Brest, 
où il pensoit aller faire sa pescherie ; et ne 
sçauoint où ilz estoint. Nous allâmes à bort 
auecques noz barques, Et le mysmes de- 
dans vng aultre hable à vne lieue plus à 
Ouaist que ladite ripuiere Sainct Jacques, 
Lequel je peneze l’vn des bons hables du 
monde ; Et iceluy fut nommé le hable Jac- 
ques Cartier. Si la terre estoit aussi bonne 
qu’il y a bons hables, se seroit vng bien ; 
mais elle ne se doibt noumer Terre Neuf- 
fue, mais pierres et rochiers effrables et 
mal rabottez, car en toute ladite coste du 
Nort, je n’y vy vne charetée de terre, et si 
descendy en plusseurs lieux ; fors à Blanc 
Sablon, il n’y a que de la mousse et de petiz 
bouays avortez; fin, j’estime mieulx que 
aultrement que c’est la terre que Dieu 
donna à Cayn. Il y a des gens à ladite terre 

qui sont assez de belle corpulance, mais ilz 
sont gens effarables et sauuaiges. Hz ont 
leurs cheueulx liez sur leurs testes en fac- 
zon d’vne pougnye de fain teurcze et vng 
clou passé par my ou aultre chosse, Et y 
lient aulcunes plumes des ouaiseaulx. Ilz 
se voistent de peaulx de bestes, tant hom- 
mes que femmes; mais les femmes sont 
plus closes et serrées en leurs dites peaux 
et sçaintes par le corps. Ilz se paingnent 
de certaines couleurs tannées. Ilz ont des 
barques en quoy ils vont par la mer, qui 
sont faictes d’escorche de bouays de boul, 
o quoy ilz peschent force loups marins, 
Dempuis les avoir veuz, j’ay seu que là 
n’est pas leur demeurance et qu’ilz vien- 
nent des terres plus chauldes, pour pren- 
dre desditz loups marins et aultres choses 
pour leur vie. 


Le xiii c jour nous retournasmes o nos 
dites barques à bort pour faire voille, pour 
ce que le temps estoit bon; Et le dymenche, 

xini c , fysmes chanter la messe et le lundy, 
xv e , appareillâmes dudit Brest et fysmes 
la routte sur le Su, pour auoir la congnois- 
sance de la terre que nous y voyons apa- 
raisante à deux isles. Mais quant nous 
fumes au mytan de la baye ou enuiron, 
nous congneumes que s estoit terre ferme, 
dont y auoit gros cap double, l'un par des- 
sus l’autre; Et pour ce le noumames cap 
Double. Au parmy de la baye sobzdames à 
cent brasses et fontz curé. Il y a de tra- 
verser de Brest audit cap Double, enui- 
ron vignt lieues ; Et à cinq ou six lieues 
souldames à quarente brasses. Nous trou- 
uames ladite terre estregisante au Nordest 
et Surrouaist, vng quart du Nort et du Su. 


Le landemain, xvi e dudit moys, nous 
sillames le long de la coste au Surouaist, 
vng quart duSu, enuiron trante cinq lieues, 
dempuis cap Double où trouuames des ter- 
res à montaignes moult haulteset effarables, 
entre lesquelles y a vne apparoissante estre 




comme une granche, et pour ce nouma- 
mes ce lieu les monts de Granches. Icelles 
haultes terres et montaignes sont hachées 
et creuses. Et y a entre elles et la mer des 
basses terres. Ladite journée auparavant 
n’auions eu congnoissance d’aultre terre 
pour les bruines et obscurité du temps qu’il 
faisoit, et au soir nousaparut une faulte de 
terre, comme vne entree de ripuiere, en- 
tre lesdits mons des Granches et vng cap 
qui nous demouroit au Su Surouaist, enui- 
ron trois lieues de nous. Celuy cap est 
parlehault de luy tout rongné et parle bas 
vers la mer, est à poincte ; Et pour ce le 
noumames cap Pointu; au Nort de luy, à 
vne lieue, y a vne isle platte. 


Et pour ce que voullymes auoir cong- 
noissance d’icelle entrée pour veoirs s’il y 
auoit aulcune bonne posée et haure, mys- 
mes la voille bas pour la nuyt passez. 


Le lendemain, xvii c dudit moys, nous 

eûmes tourmente de vent du Nordeist et 
mysmes an pepefil à courrir et à la cappe, 
et fysmes de chemin, vallant le Surouaist, 
trante sept lieues jucques au jeudy matin 
que nous estions le travers d'une baye 
plaine de isles rondes comme coulonbiers. 
Et pour ce leur donnâmes à nom les Cou- 
lonbiers et la baye Sainct Jullian, de la- 
quelle jucques à vng cap qui demeure au 
Su, vn quart du Surouaist, qui fut nommé 
Cap Royal, y a sept lieues; Et à Ouaist 
Surouaist dudit cap y a vng aultre cap 
qui est bien rongné par le bas de luy et 
rond par le hault, au Nort duquel, enuiron 
demye lieue, y a une isle basse. Celuy 
cap fut nommé Cap Delatte. Entre cestz 
deux caps y a terres basses, par dessurs 
lesquelles y en a de moult haultes, en sem- 
blance de y auoir ripuieres. A deux lieux 
de cap Royal y a vignt brasses de parfont 
et la plus grande pescherie de grosses mo- 
lues qui soit possible ; desquelles mollues 
en prynmes, en attendant notre conpai- 
gnon, plus d’un cent, en moins d'un heure. 


Le landemain, xvm e jour dudit moys, le 
vent nous fut contraire et grant vent et 
retournâmes vers cap Royal cuider trou- 
ver hable. Auecques nos barques fumes 
descouurir entre ledit cap Royal et cap 
Delatte , et trouuames que parsurs les 
basses terres y a vne grande baye fort par- 
fonde et isles dedans, laquelle est close 
deuers le Su desdites basses terres, qui 
font vng costé de l’antrée et cap Royal 
l’autre. Lesdites basses terres s’auancent 
en la mer plus de demye lieue de pays plat 
et mauuais fons, et au parmy de l’entrée y 
a un isle. Ladite baye est en quarente huyt 

degrez et demy de latitude et en degrez 

de longitude . Celuy jour ne trouuames ha- 
ble pour poser et tynmes pour la nuyt à 
la mer, le cap à Ouaist. 


Dempuis ledit jour jucques au xxuu c 
jour dudit moys, qui est le jour saint Jehan, 
eûmes tormente et vent contraire et serrai- 
son, tellement que ne peumes auoir cong- 

noissance de terre jucques audit jour saint 
Jehan, que nous eûmes congnoissance d’vn 
cap de terre qui nous demouroit au Suest, 
qui, à nostre esme, nous demouroit au 
Surouaist de Cap Royal, enuiron trante 
cinq lieues ; et celuy jour fist bruîmes et 
mauuais temps et ne peumes approcher de 
ladite terre; et pource que s’estoit le jour 
Mons ?r saint Jehan, nommâmes le cap 
sainct Jehan. 


Le landemain, xxv e jour, fist mauuais 
temps, obscur et venteux et fymes courrir 
à Ouaist Nourouaist partie du jour, et le 
soir nous mysmes en trauers jucques au 
segond quart que apparoillames; et lors, 
par nostre esme, estions au Norouaist vng 
quart d Ouaist dudit cap sainct Jehan , dix 
sept lieues et demye. Et lorsque appareil- 
lames, le vent estoit Norouaist, et fymes 
courrir au Surouaist quinze lieues, et vyn- 
mes tiouver trois isles, dont y en auoit 
deux petittes et acorez comme murailles, 

tellement que possible n'est de monter 
dessurs, Entre lesquelles y a vng petit fo- 
rillon; Icelles isles aussi plaines de ouai- 
seaux que vng pré de herbe, qui heirent 
au dedans d’icelles isles, dont la plus 
grande estoit plaine de Margaulx qui sont 
blancs et plus grans que ouays; Et en 
l’autre yen auoit pareillement en vne quan- 
tité d’elle, et en l’autre plaine de Gode \ , et 
au bas y auoit pareillement desdits Gode\ 
et des grans Apponat \ qui sont paroilz de 
ceulx de l'isle dont est cy dauant faict 
mencion. Nous descendisme au bas de la 
plus petitte et tuâmes de Gode\ et de Appo- 
nat^ plus de mille ; et en prinmes en noz 
barques ce que nous en voullumes. L’on y 
eust chargé en vne heure trante icelles bar- 
ques. Nous nommâmes icelles isles, isles de 
Margaulx. A cinq lieues desdites isles es- 
toit l'autre isle, à Ouaist d’elles, qui a en- 
uiron deux lieues de long et autant de leise. 
Nous y fumes posez pour la nuyt pour 
auoir des eaux et du bouays à feu. Icelle 
isle est rangée de sablons et beau fons et 



possaige à l'antour d’elle, à seix et à sept 
brassez. Ceste dite isle est la milleure terre 
que nous ayons veu, çarung arpant d’icelle 
terre vault mielx que toute la Terre Neu- 
fue. Nous la trouuames plaine de beaulx 
arbres, prairies, champs de blé sauuaige, 
et de poys en fleurs, aussi espes et aussi 
beaulx que je vis oncques en Bretaigne, 
qu ilx sembloient y avoir esté semer par 
laboureux. Il y a force grouaiseliers, fras- 
siers et rosses de Provins, persil et aultres 
bonnes erbes de grant odeur. Il lui y a en- 
tour icelle ille plusieurs grandes bestez, 
comme grans beuffz, quelles ont deux dans 
en la gueulle, comme dans d’olifant, qui 
vont en la mer ; De quelles y en avoict une 
qui dormoict à terre à la rive de l’eau. Et 
allâmes o nos barcques pour la cuydez 
prandre; mais incontinant que fumes au- 
près d’elle, elle se gecta en la mer. Nous 
y vimes paroillement des ours et des re- 
narz. Celle ille fut nommée Fille de Bryon. 
Aux enuiron d’icelles illes y a de grandes 
marées, qui portent comme Suest et Nor- 

ouaist. Je présume mielx que aultrement, 
à ce que j’ay veu, qu’il luy aict aulcun pas- 
saige entre la Terre Neuffue et la terre des 
Bretons, Sy ainsi estait, se seroit une 
grande abreuiacion, tant pour le temps que 
pour le chemyn, se se treuue parfection en 
ce voyage. A quatre lieues de ladite ille, il 
luy a vng beau cap que nommâmes cap du 
Daulphin, pour ce que c’est le conmance- 
ment des bonnes terres. 


Le xxvn e dudit moys de Juin nous ran- 
geâmes ladite terre, qui gist Est Nordest 
et Ouaist Surouaist, et semble de loing que 
se soinct butterolles de sables, pour ce que 
se sont terres basses et araineusses. Nous 
ne pumez allez ny dessandre à icelles pour 
ce que le vent en venoit, et les rangeâmes 
celluy jour, enuiron quinze lieues. 


Le landemain rangeâmes icelle terre en- 
uiron x. lieues, jusques à vng cap de terre 


rouge, qui est vng cap rongné, au dedans 
duquel y a vne ainze qui s’abat au Nort et 
poys soume ; il luy a vng sillon et perroy 
qui est entre la mer et vng estanc. D’icelluy 
cap de terre et estanc à vng aultre cap 
de terre y a enuiron quatre lieues; ce 
fant la terre en demy cercle et tout rangé 
de sablons faictz comme vng fossé, par 
sur lequel et oultre yceluy, y a comme 
maniéré demarestz et estancq, tant comme 
l’on peult voires. Et auparavant ariuez 
au premier cap y a deux petittez illes 
assez près de terre; Et à cinq lieues du- 
dit second cap, y a vne ille au Surouaist qui 
est moult haulte et pointue, qui par nous 
fut nommée Allezay. Le premier cap fut 
nommé le cap St. Pierre, pour ce que le 
jour dudit sainct y ariuames. 


Dempuix ladite ille de Bryon jusques au- 
dit lieu y a beau fons de sablon et certaine 
sonde, qui asoumist, comme I on aproche 
de terre. Egallement, à cinq lieues de terre 

y a vignt cinq brassez et à une lieue doze 
brassez, bort a terre seix brassez et partout 
beau fons ; et pour ce que voullions abuoir 
plus emple cognoissance dudit paroige, mis- 
mes les voilles bas et en trauers. 

Et le lendemain , peneultime jour dudit 
moys, le vent vint au Su, vng cart de Sur- 
ouaist, et fismes couriz jusques au mardi 
derroin jour dudit moys, sollail ù l’Est, sans 
auoir congnoissance d’aulcune terre, fors 
que le soir, sollail reconsant, nous vysmes 
terre aparoissante comme deux illes, que 
nous demeuroict à Ouaist Surouaist, en- 
uiron îx. ou x. lieues. Et celuy jour fismes 
à Ouaist jusques au landemain, sollail à 
l’Est, enuiron quarante lieues ; Et faissant 
chemyn, eusmes la congnoissance de ladite 
terre que nous auoit aparut comme deux 
illes, que c’estoit terre ferme que gissoit 
Su Suest et Nort Norouaist jusques à un 
cap de terre moult beau, nommé cap d’Or- 
léans. 



Toute ycelle terre est basse, vnye, la 
plus belle qui soict possible de voir et 
plaine de beaulx arbres et prairies ; mais en 
icelle ne peumes trouuez hable, pour ce 
que c’est basse terre et poys soume et toute 
rangée de sables. Nous y fumes en plu- 
seurs lieulx o nos barcques, Et entre les 
aultres, dedans une belle ripuiere de peu 
de fons, où vysmes des barcques de sau- 
uaiges, qui trauersoinct ladite ripuiere qui, 
pour ce, fut nommée ripuiere de Barcques; 
Et n’eumes aultre congnoissance d’eulx, 
pour ce que le vent vint de la mer qui 
chargeoict alla coste et nous conuint reti- 
res o nosdites barcques à nos nauires. Et 
fysmes couriz au Nordest jusques au lan- 
demain, sollail à l’Est, premier jour de Juil- 
let, alla quelle heure vingt brumes et ser- 
raison, et mysmes les voylles bas jusques 
enuyron dix heures qu’il esclardit; et eû- 
mes congnoissance dudit cap d’Orléans, et 
d’un aultre qui en demeuroict enuiron sept 
lieues au Nort, vng cart du Nordest, qui 
fut nommé le cap dez Sauuaiges, au Nord- 

est duquel, enuiron demye lieue, y a ung 
hessier et bancq de pierres fort dangereux. 
A celuy cap nous vint vng homme qui cou- 
roict apres nos baroques, le long de la 
coste, qui nous fessoict pluseurs signes 
que nous retournissions vers ledit cap ; et 
nous, voyans telz signes, commanczames 
à nages versluy, et luy voyant que retour- 
nyons, commencza à fuir et à s’en couriz 
dauant nous. Nous dessandimes à terre 
dauant luy et luy mysmes vng Cousteau et 
vne saincture de laine sur vne verge, et 
puix nous en allâmes à nos nauires. Celuy 
jour rangeâmes ladite terre, neuff ou dix 
lieues, pour cuydez trouuez hable, ce que 
ne peumes; car comme j’ay cy dauant dit, 
c’est terre basse et soume. Nous y dessan- 
dimes celuy jour en quatre lielx, pour 
voir les arbres, quelx sont merueilleusse- 
ment beaulx et de grande odeur, et trouua- 
mes que c’estoinct cedres, iffz pins, ormes 
blans,frainnes, sauldres, et aultres pluseurs 
à nous incongneuz, touz arbres sans fruictz. 
Les terres où il n’y a bouays, sont fort bel- 




r 


25 


les et toutes plaines de poys, grouaiseliers 
blans et rouges, frasses, franboysses et blé 
sauuaige, comme seille; quel il semble y 
abuoir esté semé et labouré. C’est terre de 
la meilleure tempérance qui soict possible 
de voir et de grande chaleur, et y a plu- 
seurs teurtres et ramyers et aultres ouai- 
seaulx ; il n’y a faulte que de hables. 

Le landemain, second jour de Juillet, 
nous apersumes la terre au Nort de nous 
qui tenoict o celle de dauant toute rangée, 
et congneumes que c’estoit vne baye qui a 
enuiron vignt lieues de parfont et autant 
de trauersée. Nous la noumasme la baye 
Sainct Limaire. Nous fumes au cap de 
deuers le Nort o nos barcqucs, et trouua- 
mes le pays sy soume que a plus et vne 
lieue de terre, ne y abuoict que vne brasse 
d’eau. Au Nordest dudit cap, enuiron sept 
ou ouict lieues, nous demeuroict vng aultre 
cap de terre, et entre les deux y a vne 
baye, en maniéré de triangle, qui estoict 



moult parfonde, dont le plus loign que pus- 
sion voirs d'icelle nous demeuroict au 
Nordest, et estoict toute rangée de sa- 
blons, pays soume ; à dix lieues loign de 
terre y a vignt brasses de parfont; dempuix 
ledit derrenier cap jusques audit bout et cap 
de terre y a quinze lieues, et nous estans le 
trauers dudit cap, apersumes aultres terres 
et cap qui nous demeuroict au Nort vng 
cart du Nordest, tout alla veue. La nuyt 
fist mauuais temps et grant vent, et nous 
conuint meptre alla cappe jucques au ma- 
tin, tier jour de Juillet, que le vent vint à 
Ouaist et fysmes porter sur le Nort pour 
auoir la congnoissance de ladite terre qui 
estoit vnehaulte terre, qui nous demeuroict 
au Nort Nordest par sur les bassez terres, 
entre lesquelles basses terres et les haultez 
y abuoict vne grande baye et ouuerture, où 
il luy abuoict cinquante et cinq brassez de 
parfont par aulcuns lieulx, et large de en- 
uyron quinze lieues ; et pour ladite parfon- 
deur et laisse et changement de terres, 
eûmes espoir de y trouues le passage, 



comme il luy a au passage des Chasteaulx. 
Icelle baye gist Est Nordest et Ouaist Sur- 
ouaist, Et est la terre de deuers le Su de la- 
dite baye aussi belle que boine terre, la- 
bourable et plaine de aussi belles champai- 
gnes et prairies que nous ayons veu, et 
vnye comme vng eslancq ; et celle devers 
le Nort est une terre haulte, à montaignes, 
toute plaine de arbres de haulte fustaille de 
pluseurs sortez, et entre aultres y a plu- 
seurs cèdres et pruches aussi beaulx qu’il 
soict possible de voir, pour faire mastz 
suffisans de mastez nauires de troys cens 
tonneaulx et plus; en la quelle ne vysmes 
vng seul lieu vyde de bouays, fors en deux 
lieulx de basses terres, où il luy abuoit des 
prairies et des estancq moult beaulx. Le 
parmy de ladite baye est en quarante sept 
degrés et demy de latitude, et lxxiij degrés 
de longitude. 


Le cap de ladite terre du Su fut nommé 
cap d’Espérance, pour l’espoir que abuions 

de y trouues passaige ; et le quart jour du- 
dit moys, jour Sainct Martin, rangeâmes 
ladite terre du Nort pour trouues hable, 
et entraimes en une petite baye et couche 
de terre toute ouuerte deuers le Su, où il 
n’y a aulcun abry dudit vant, et la nou- 
mames la couche Sainct Martin ; et fusmes 
dedans ladite couche dempuix le quart jour 
jusques au dozieme jour dudit Juillet. Et 
ce temps que nous fusmes en ladite cou- 
che, fusmes le lundi seixième, après auoir 
ouy la messe, avecquez vne de nos 
barcques pour descouuriz vng cap et pointe 
de terre qui nous demouroict à sept ou 
ouict lieues à l’Ouaist de nous, pour voir 
comme ladite terre se rabatoict ; Et nous 
estans a demye lieue de ladite pointe, 
apersumes deux bandes de barcques de 
sauuaiges, qui trauersoinct de leur terre à 
l’austre où ilz estoint, plus de quarante 
ou cinquante barcques, et dont l’une des- 
dites bandes de barcques ariuoict alla dite 
pointe, dont il sautèrent et dessandirent 
à terre vng grand nombre de gens , 





quelx fessoinct vng grant bruict et nous fes- 
soinct plusieurs signes que nous allissions 
à terre, nous montrant des peaulx sur des 
bastons. Et pour ce que n’auions que vne 
seulle barcque, n’y voulûmes allez et na- 
geâmes vers l’autre bande qui estoict alla 
mer; Et eulx voyans que nous fuyons, 
esquippèrent deux de leurs plus grandez 
barcques pour venir après nous, auecques 
lesquelles se bandèrent cinq aultres de 
celles qui venoint de la mer, etvindrent jus- 
ques auprès de nostre dite barcque, dan- 
sant et faisant plusieurs signes de voulloir 
nostre amytié, nous disant en leur lan- 
gaige : Napou tou daman asurtar, et 
aultres parolles que n’entendions. Pour ce 
que n'auyons, comme dit est, que l’une de 
de nos barcques, ne nous voullysme fiez 
en leurs signes, Et leurs fysmes signes que 
eulx se retirassent, ce que ne voullirent ; 
mes nagèrent de si grande force, qu’ilz 
avironnèrent notre dite barcque auecques 
leurs sept barcques ; Et pour ce que, pour 
signe que nous leurs fissions, ne se voulli- 




rent retirez, nous leurs tirâmes deux passe- 
uollans par sur eulx, Et lors ce mydrent à 
retournez vers ladite pointe, Et fidrent vng 
bruict merueilleusement grant , après 
lequel commancèrent à retournez vers 
nous comme dauant; et eulx estans jouxte 
nostre dite barcque, leur lâchâmes deux 
lanses à feu, que passèrent parmy eulx, qui 
les estonnafort, tellement qu’ilz se mydrent 
alla fuyte à moult grant haste et ne nous 
suyuirent plus. 


Le landemain partie des dits sauuaiges 
vindrent auecques neuff barcques alla 
pointe et entree de la couche où estions 
possés o nos nauires; Et nous estans 
aduertiz de leur venue, allâmes o nos deux 
barcques alla dite pointe et entrée, où ils 
estoint ; etincontinant qu’ilz nous aperczeu- 
rent, se mysdrent à fuyr, nous faisant 
signes qu’ilz estoint venuz pour trafiquer 
auecques nous, et nous montrèrent des 
peaulx de peu de valleur, de quoy ils s’a- 

coulstrent. Nous leur fysmes paroillement 
signe que nous ne leur voullyons nul mal, 
Et dessandismes deux hommes à terre 
pour allez à eulx leurs portez des coulteaux 
et aulstres ferremens et vng chappeau 
rouge pour donnez alleur cappitaine. Et 
eulx, voyant ce, dessandirent partie d’eulx 
à terre auecques desdites peaulx. Et îrafic- 
quèrent ensemble et démenèrent vne 
grande et merueilleusse joye d’auoir et 
recouurer desdits ferrements et aulstres 
chosses, dansans et faissant plusieurs sery- 
monyes, en gectant de la mer sur leur 
testes auecques leurs mains, et nous bail- 
lèrent tout ce qu'ilz avoint, tellement qu ilz 
s’en retournèrent touz nulz, sans aulcune 
chose auoir sur eulx, et nous fidrent signe 
que le landemain retourneroint auecques 
d'aultres peaulx. 


Le jeudi, vm e dudit moys, pour ce que 
le vant n’estoict bon pour sortir o nos 
nauires, esquippames nosdites barcques 

pour allez descouuriz ladite baye, et cou- 
rûmes celuy jour dedans enuiron xxv. 
lieues ; Et le landemain, au matin, eûmes 
bon temps et fysmes porter jusques enuiron 
dix heures du matin , à laquelle heure eus- 
mes congnoissance du font de ladite baye, 
dont fusmes dollans et masriz ; au font de 
laquelle baye y abuoict par dessur les bassez 
terres des terres à montaignes moult haul- 
tes ; et voyant qu’il n’y abuoict passaige, 
commanczames à nous en retournez. Et 
faisant nostre chemyn le long de la coste, 
vismes lesdits sauuaiges sur l’orée d’un 
estanc et basses terres, qu’ilx fessoint plu- 
sieurs feuz et fumées. Nous allâmes audit 
lieu et trouuames qu’il luy abuoict une 
entrée de mer qui entroict oudit estanc, et 
mysmes nosdites barcques d’un costé de 
ladite entrée. Lesdits sauuaiges passèrent 
o vne de leurs barcques et nous apor- 
tèrent des pièces de lou marin tout cuict, 
qu’ilz mysrent sur des pièces de bouays, et 
puis se retirèrent, nousfaissant signe qu'ilz 
les nous donnoint. Nous enuoyasmes deux 


n 


— 33 — 


hommes à terre avecques des hachotz et 
cousteaulx, patenostres et aultre marchan- 
dé, de quoy ilz démenèrent grande joye ; 
Et incontinant passèrent alla foulle, o leurs 
barcques, du costé où nous estions, auec- 
ques peaulx et ce qu’ilz abuoint pour 
abuoir de nostre marchandie; et estoint 
en numbre, tant hommes, femmes que 
enffens, plus de troys cens, dont partie de 
leurs femmes que ne passèrent, danczoint 
et chantoint, estantes en la mer jusques 
auxjenouz. Les aulstres femmes qui estoint 
passées de 1 aultre costé où nous estions, 
vindrent franchement à nous et nous fro- 
toint les bratz auecques leurs mains, et puix 
leuoint les mains joingtes au ciel, en fes- 
sant plusieurs signes de jouaye; et tellement 
se assurèrent auecques nous que enfin 
marchandâmes , main à main auecques 
eulx, de tout ce qu’ilz abuoint, qui est chose 
de peu de valleur. Nous congneumes que 
se sont gens qui seront fassillesàconuertir, 
que vont de lieu en aulstre, viuant et pre- 
nant du poysson au temps de pescherie 




- 3 4 - 

pour viure. Leur terre est en challeur plus 
temperée que la terre d’Espaigne, et la plus 
belle qui soict possible de voir , et aussi 
eunye que vng estanc. Et ny a cy petit 
lieu vide de bouays et fust sur sable, qui ne 
soit plain de blé sauuaige, qui a l’espy 
corne seilgle et le grain conme auoyne, 
et poys aussi espez conme si on les y ab- 
uoict semez et labourez, grouaiseliersblans 
et rouges, frassez, franbouaysses et roses 
rouges et aultres herbez de bonne et grande 
odeur ; paroillement y a force belles prai- 
ries et bonnes herbes et estancq où il luy 
a force saulmons. Je estime mielx que 
aultrement que les gens seroint facilles à 
conuertir à nostre saincte foy. Hz ap- 
pellent ung hachot en leur langue Cochy 
et ung Cousteau Bac an. Nous nonmames 
ladite baye, la baye de Chaleur. 


Nous estans certains qu’i n’y auoit pas- 
saige par ladite baye, fysmes voille et apa- 
roillames de ladite conche Sainct Martin, 


le dimanche, douziesme jour de Juillet, 
pour allez charcher et decouvriz oultre 
ladite baye; et fysmes couriz à l’Est le long 
de la coste, qui ainsi gist enuiron dixouict 
lieues jusques au cap de Pratto. Et là 
trouuames vne merueilleuse marée, petit 
lontz et la mer fort malle. Et nous conuint 
serrez à terre entre ledit cap et une ille qui 
est à 1 Est d'iceluy, enuiron vne lieue; et là 
possames les ancrez pour la nuyt. Et le 
Iandemain, au matin, fismes voille pour 
debuoir rangez ladite coste qui gist Nort 
Nordest; mais ils souruint tant de vant 
controire, qu’i nous conuint relâcher de là 
où nous estions partiz et y fusmes ledit 
jour et la nuyt jusques au Iandemain que 
fismes voille, et vysmes le treuers d'une 
ripuiere qui est a cinq ou seix lieues dudit 
cap au Nort. Et nous estans le trauers 
d’icelle ripuiere, nous vint le vant controire 
et force bruymes et nonveue, et nous con- 
uint entrer dedans icelle riuyere, le mardi, 
xim e jour dudit movs, et posâmes à l’en- 
tree jusques au xvi e , esperans auoyr bon 


tempz de sortye. Et ledit jour xvi e , qui est 
Jeudi, le ven renfforça tellement que l’un 
de nos nauires perdyt un ancre, et nous 
conuynt entrer plus auant, sept ou huit 
lieues amont icelle riuiere, en vng bon ha- 
ble et seur que nous auions esté voyr auec 
nos barques. Et pour le mauueys temps 
accauze et nonveue qu’il fist, fusmes en 
icelluy hable et ryviere jusquesauxxv e jour 
dudit mois, sanz en pouuoyr sortyr ; du- 
rant le quel temps nous vint grant nombre 
de sauuages qui estoient venus en ladite 
riuiere pour pescher des masquereaulx, 
desquelz il y a grant habondance ; et es- 
toient tant hommes, femmes que enflfans 
plus de deux cens personnes qui auoyent 
envyron quarente barques , lesquelz après 
auoyr vng peu (esté) à terre auecques eulx, 
venoyent franchement auec leurs barques 
aborder prez de noz.nauyres. Nous leur 
donnasmesdes coulteaulx, pastenostres de 
voyrre, peignes et aultres besongnes de peu 
de valleur ; de quoy faisoient plusieurs 
signes de joyes, leuant les mains au ciel en 

chantant et dansant dedans leurs barques. 
Celle gent se peult nommer sauuaiges, car 
c’est la plus pouure gent qu’il puisse estre 
au monde, car tous ensemble n’auoyent la 
valleur de cinq solz, leurs barques et leurs 
raitz à pescher hotez. Ilz sont tous nudz, 
reserué une petite peau de quoy ilz cou- 
urent leur nature, et aulcunes vielles peaulx 
de bestes qu’ilz gectent sur eulx en eschar- 
pes. Hz ne sont point de la nature ny langue 
des premiers que auions trouué. Ils ont la 
teste touzée à reonztout à l’entour, reserué 
vng rynet en le hault de la teste qu’ilz lais- 
sent long comme vne queue de cheual, 
qu’i lyent et serent sur leurs testes en vng 
loppin avecques des coroyes de cuyr. Ilz 
n’ont aultre logis que soubz leurs dites 
barques qu’ilz tournent, auant de se cou- 
cher, sur la terre. Dessoubz icelles ilz man- 
gent leur chair quasi crue, après estre vng 
peu eschauflfée sur les charbons et pareil- 
lement leur poisson. Nous fusmes le jour 
de la Magdelaine o noz barques au lieu où 
ilz estoient sur l'orée de l’eaue, et descen- 


dismes franchement parmy eulx, de quoy 
ilz démenèrent grand joye et se prindrent 
tous les hommes à chanter et danser en 
deux ou troys bandes, faisant grant signe 
de joye de nostre venue. Mays ilz auoyent 
fait fouyr toutes les jeunes femmes dedans 
le boys, fors deux ou troys qui demeu- 
rèrent, à qui nous donnasmes chacun vng 
pigne et à chacune vne petite clochette 
d’estang, de quoy ilz firent grande joye, 
remercyant le cappitaine en lui frottant les 
bras et la poictryne avecques leurs mains ; 
Et en voyant que il auoyt donné à celles 
qui estoient demourées, firent venir celles 
qui estoient fuyes au boys, pour en auoyr 
autant comme les aultres, qui estoient bien 
vne vigtaine qui se assemblèrent sur ledit 
cappitaine, en le frottant auec leurs mains, 
qui est leur façon de faire chere, et il leur 
donna à chacune sa petite rangette d’es- 
taing de peu de valleur ; Et incontinent se 
assemblèrent ensemble à deuiser et dyrent 
plussieurs chanssons. Nous trouvasmes 
grant quantité de macquereaulx qu’ilz 


auoyent pesché bien à bor de terre, auec- 
ques des raiz qu’ilz ont à pescher, qui sont 
de fil de chanure qui croist en leur pays, 
où ilz se tiennent ordinairement, car ilz ne 
vyennent à la mer que au temps de la pes- 
cherye, ainsi que j’ay sceu et entendu. 
Pareillement y croist de groz mil, comme 
poix, ainsi que au Brésil, qu’ilz mangent en 
lieu de pain, de quoy ilz auoyent tout plain 
aueques eulx, qu’i nomment en leur lan- 
gaige Kagaige ; pareillement ont des pru- 
nes qu'ilz sechent, comme nous faisons, 
pour l’yuer, qu’i nomment Honesta, les 
figues, noix, poires, pommes et aultres 
fruitz et des febues qu’i nomment Sahe, les 
noix Daheya , les figues Honnesta, les 

pommes Se on leur monstre aucune 

choses de quoy ilz n’ayent point et qu’i ne 
sçauent que c'est, ilz secouent la teste et 
dyent Nouda, qui est à dire qu'il n’y en a 
point et qu'ilz ne sçauent que c’est. Des 
choses qu’ilz ont, ilz nous ont monstré par 
signes la façon comme il croyst et comme 
fiz l'acoustrent. Ilz ne mangent jamays 

chose où il y ait goust de sel. llz sont lar- 
rons à merueilles de tout ce qu’ilz peuuent 
desrober. 

Le xxnii 6 jour dudict moys nous fismes 
faire vne croix de trente piedz de hault, 
qui fut fete deuant pluseurs d’eulx, sur la 
poincte de 1 entrée dudit hable, soubz le 
croysillon de laquelle mismes vng escus- 
son en bosse à troyes fleurs de lys, et dessus 
vng escripteau en boys en grant, en grosse 
lettre de forme où il y auoit Vive le Roy 
de France; Et icelle croix plantasmes sur 
ladicte poincte deuant eulx, lesquelz la re- 
gardèrent faire et planter; Et après qu’elle 
fut esleuée en lair, nous mismes tous à 
genoulx, les mains joinctes, en adorant 
icelle deuant eulx et leur fismes signe, re- 
gardant et leur monstrant le ciel, que par 
icelle estoit nostre Rédemption, de quoy ilz 
firent plusieurs admyradtions, en tournant 
et regardant icelle croix. 

Nous estans retournez en nos nauires, 

vint le cappitaine, vestu d’une vielle peau 
d'ours noire, dedans une barque auecques 
trois de ses filz et son frère, lesquelz se 
aprochèrent si près du bort , comme 
auoyent de costume, et nous fit vne grande 
harangue, nous monstrant ladite croix et 
faisant le signe de la croix auec deux 
doydz, et puis nous monstroit la terre tant 
à l’entour de nous, comme s’il eust voullu 
dire que toute la terre estoit à luy, et que 
nous ne deuyons pas planter ladite croix 
sans son congé. Et après qu’il eut finy sa- 
dite harangue , nous luy monstrasmes une 
hache, faignant la luy bailler pour sa peau, à 
quoy il entendit et peu à peu s’aprocha du 
bout de nostre nauire, cuydant auoyr ladite 
hache ; Et l'un de noz gens estant dedans 
nostre bateau, mist la main sur sa dite 
barque et incontinant il en entra deux ou 
troys dedans leur barque et les fist on en- 
trer dedans nostre nauire, de quoy furent 
bien estonnez, et eulx estans entrez, furent 
assenez par le cappitaine qu’ilz n’auroient 
nul mal, en leur monstrant grant signe d’a- 





mour; et les fist on boyre et manger et 
faire grant chere, et puis leur montrasmes 
par signe que ladite croix auoit este plantée 
pour faire merche et ballise , pour entrer 
dedans le hable et que nous y retourne- 
ryons bien tost et leur apporteryons des 
ferremens et aultres choses, et que nous 
voullyons amener deux de ses filz auec- 
ques nous, Et puys les rapporteryons audit 
hable ; et acoustrasmes sesditz deux filz de 
deux chemises et de liurées et de bonnetz 
rouges, et à chascun sa chainette de laton 
au col, de quoy se contentèrent fort et bail- 
lèrent leurs vieulx hallyons à ceulx qui 
retournoient; et puis donnasmesaux troys 
que renuoyasmes, à chacun son hachot et 
deux cousteaux, de quoy menèrent grant 
joye et eulx estans retournez à la terre, 
dyrent les nouuelles aux altres. Enuyron 
midi d’icelluy jour, retournèrent six bar- 
ques à bort où il y auoit en chacune cinq 
ou six hommes, lesquelz venoyent pour 
dire adieu aux deux que auyons retenus, 
et leurs apportèrent du poisson et nous 



firent signe qu'ilz ne habbateroyent ladite 
croix, en nous faisant plusieurs harengues 
que n’entendions. 


Le landemain, xxv e jour dudit moys, le 
vent vynt bon et appareillasmes du hable ; 
et nous estans hors de ladite ryuiere, fîs- 
mes porter à l’Est Nordest, pour ce que 
depuis la terre de ladite riuiere estoit la 
terre rengée, faisant une baye en manière 
de demy cercle, dont auyons veues de 
toute la couste de noz nauires; Et en fai- 
sant la routte, vynmes querre ladite terre 
qui gisoit Suest et Nornoyst, le paraige de 
laquelle il pouoyt auoir de distance, dep- 
puys ladite riuiere, enuyron xx. lieues. 


Dempuys le lundi xxvn c , soleil à Ouest, 
rengasmes ladite terre, comme dit est, gisant 
Suest et Nornest, jusques au mardi que 
vismes ungaltre capt où la terre commence 
à s’abattre à l’Est et la rengasmes xv. lieues, 

et puis commence ladite terre à se rabbat- 
tre; mes à trois lieues d’icellui capt y a de 
sonde xxim. brasses de taygnay et le tout 
desdites terres sont terres vnyes et les plus 
descouuertes de boys que nous ayons veu 
et trouué, auec belles praryes et champai- 
gnes vertes à merueilles. Le dit cap fut nom- 
mé le cap S' Loys, pour que ledit jour estoit 
la feste dudit saint, et à 40 et 9 degrez ung 
quart de latitute et à soixante et treize de- 
grez et demy de longitude. 


Le mercredi au matin, nous estans à 
l’Est dudit cap, et fismes porter au Norneist 
pour accouster la terre jusques enuyron 
solel couchant; icelles gisent vers le Su 
dempuys ledit cap S‘ Loys jusques à vng 
aultre cap nommé cap de Memorancy; 
enuyron quinze lieues audit cap la terre 
commence à se rabattre au Nornest. Nous 
cuydasmes sonder à troys lieues ou enuyron 
dudit cap et ne peulmes y trouuer fonds à 
cent cinquante brasses; nous rengasmes 

icelle terre enuyron dix lieues jusques en 
la haulteur de cinquante degrez en lati- 
tude. 


Le samedi, premier jour d’Aoust, à soleil 
leuant, husmes congnoissance et veued’al- 
tres terres qui nous demouroyent au Nor 
et au Nordest, de meme qu’elles estoient 
haultes terres à merueilles et huchées à 
montagnes ; entre nous et lesquelles y auoyt 
des basses terres où il y a bois et riuieres. 
Nous rangasmes lesdites terres tant d’une 
part que d’aultre, passant à Nornest pour 
veoyr si c’estoit baye ou passage, jusques 
au cinquième jour dudit moys. Il y a de 
l’une terre à l’aultre enuyron xv lieues; et 
le par my en c. degrez ung tiers de latitude, 
sanz jamais pouuoyr gagner dedans icelle 
plus que enuyron xxv lieues pour la diffi- 
culté des grands ventz et maréez qui là es- 
toient; et fusmes jusques au plus destroit 
d’icelle où l’on voyt la terre facillement de 
ung à l’aultre et là commence soy alaiser. 


- 46 - 



Et pour ce que ne faisions que déchoir 
avaulxle vent, fusmes à terre auec nosdites 
barques pour deuoyr aller jusques à ung 
cap de ladite terre du Su, qui estoit le plus 
long et le plus hors que nous vissions à la 
mer où il y auoit enuiron cinq lieues. Et 
nous arriuez à ladite terre, trouuasmes que 
c’estoient roches et fons curé, ce que n’a- 
uions trouué par tous les lieux où auions 
este deuers le Seu, despuis le cap Saint Jean. 
Et à icelle heure y auoit hebe qui portoit 
contrevent à Oest, tellement que en na- 
geant le long de ladite couste, l’une de noz 
barques toucha sur ung rocher, qui fut in- 
continent panchie, de sorte qu’il nous fallyt 
tous saulter hors pour la boutter à flot. Et 
après que nous eusmes nagé le long de la- 
dite couste enuyron deux heures, le flot 
commença à faire, qui venoyt de l’Oest 
contre nous, si impétueusement, qu’il ne 
nous estoit possible de gaigner en avant la 
longueur d'un gy de pierre auec treize ad- 
uyrons; et nous conuint laisser lesdites 
barques et plusieurs de noz gens à les gar- 

der et aller par terre, dix ou douze hommes, 
jusques audit cap ouquel trouvasmes ladite 
terre commencen à se rebatre au Surnoest. 
Nous ayant ce veu, retournasmes auec nos- 
dites barques et vinsmes à noz nauires qui 
estoient à la voille, espérant toujours ga- 
gner en avant , qui estoient deschuz plus 
de quatre lieues aual le vent de là où les 
auyons laissées. Et nous arrivez audit na- 
vire, assemblasmes tous les cappitaines, 
pillottes, mestres et compagnons pour 
auoyr l’oppinion et aduvs de ce qu’il estoit 
bon de faire ; et après auoir l’ung après 
l’aultre dit que, conscideré les grans ventz 
d’avaulx qui commençoyent, et que les 
marées estoient fortes, tellement qu’ilz ne 
faisoient que decheoyr, et qu’il n'estoit 
possible de gaigner oultre en ceste saison, 
et aussi que les tormentes commençoyent 
en icelluy temps en la Terre neufve, et que 
nous estions encores bien loing et ne sça- 
uions les dangiers qui estoient entre deux, 
qu il estoit bien temps de s’en retourner ou 
de demeurer par là, véant et dauantage. 


U 

que si une muayson de vent du Nord nous 
prenoit , que c’estoit force de y demeurer ; 
après lesquelles oppinions prinses, fismes 
arivez large à nous en retourner, et pour 
ce que le jour saint Pierre nous entrasmes 
dedans ledit destroit , nous le nommasmes 
le destroyt Saint Pierre. Nous l’avons 
sondé en plusieurs lieux et y auons trouvé 
en aulcuns vm. xx brasses, et en aultre cent, 
et plus près de terre soixante et quinze 
brasses et partout fonds curé. 


Et depuys ledit jour jusques au me- 
credi, eusmes vent à gré et fort ventant et 
rengeasmes ladite terre du Nord Est Suest 
et Oest Nornoest, car ainsi gist, fors une 
ance et cap de terre basses qui prent plus 
du Suest, que est enuyron xxv. lieues dudit 
destroit; auquel lieu vismes des fumées que 
les gens de ladite terre faisoient sur ledit 
cap. Et pour ce que le vent chargeoyt à la 
coste, n’y aprochasmes; et eulx voyans 
que n’y aprochions, viendrent auec deux 

barques, enuyron douze homes, lesquelz 
vindrent aussi franchement à bort de 
noz nauyres, comme s’ilz eussent esté 
Françoys. Ilz nous firent entendre qu'ilz 
venoyent de la grant baye et qu’ilz estoient 
au cappitaine Thiennot, lequel estoit sur le- 
dit cap, nous faisant signe qu’ilz s’en re- 
tournoyent en leurs pays, deuers là où 
nous venyons et que les navyres estoient 
appareillez de ladite baye, tous chargez de 
poisson. Nous nommasmes ledit cap le 
cap Thiennot. 


Dempuis celluy cap gist la terre EstSuest 
et Ouaist Nornoist et sont toutes basses 
terres, bien belles, toutes rangées de sa- 
blon, où il y a là mer de arafiffes et basses 
jusques enuyron ung lieues où commence 
la terre à s’aterre à Oest et à l’Est Nordest, 
toute rangée d’isles estantes à deux ou troys 
lieux loing de terre, le paraige desquelles 
> a des basses dangereuses à plus de quatre 
ou cinq lieues loing de terre. 

Despuis ledit mecredi jusques au samedy 
eusmes grant vent de Surnoist et fismes 
porter à l’EstNordest; et ledit jour vynmes 
quérir la terre de l’Oest de Terre neufue 
entre les Grandies et le Cap double; et 
alors le vent vint à l’Est Nordest en yre et 
tormente et mysmes le cap au Nort Nor- 
noist et allasmes quérir la bande du Nort 
qui est comme davent tout rengée d’isles, 
et nous estans jouxte ladite terre et isles, 
le vent survynt et vint au Su et fismes 
porter dedans ladite baye, et le lende- 
main, ix e d’Aoust, entrasmes dedans Blanc 
Sablon. 


Fin des Descouuremens . 


Et depuis, sçauoyr le quinziesme jour 
d’Aoust, jour de feste de l’Assumption 
Nostre-Dame, partismes assemblement 
dudit hable de Blanc Sablon, après auoir 


messe et aueques bon temps vynmes jus- 
ques à la my mer d’entre Terre neufue et 
Bretaigne , auquel lieu eusmes troys jours 
continuez de grande tourmente de vents 
d’auaulx, laquelle auec l’ayde de Dieu nous 
souffrismes et endurasmes; et despuis eus- 
mes temps à gré, tellement que arriuasmes 
au hable de Saint Malo dont estyons partiz, 
le v e jour de Septembre audit an. 

APPENDICE 


Abrégé des voiages, découvertes et habitacions 
faits en T Amérique septentrionnale, par les 
François et ensuite celles faites par les An - 
glois. 


Premièrement, il est très-certain et approuvé 
de tous que sa Majesté très crestienne a pris pos- 
session du dit païs avant tout autre prince cres- 
tien ; et que les Bretons et Normans ont découvert 
et trouvé les premiers, le grand Banc et la coste 
dudit païs, qu’ils appelèrent lors la Terre neuve , de- 
puis le Canada, et à présent la Nouvelle France. Ces 
découvertes furent faites l’an i 504, comme il se 
void dans l 'Histoire de Niflet et Antoine Maydini , im- 
primé à Douay. 

Et davantage, il est très-probable que, par com- 
mandement du Roi François I er , Jean Veruzan 

prit possession dudit pais, au nom de sadite Ma- 
jesté, commançant dès le 33 e degré d’elevacion, 
jusque au 47 e de latitude, ce qu’il fit par deux di- 
vers voiages dont le dernier fut l’an i 523; et fut 
des lors appellé la Nouvelle France . 

L’an 1 535 , Jacques Cartier entra le premier en 
la grande rivière Saint-Laurent , et y fut jusques au 
grand sault Saint- Louis , lequel découvrit la plus 
grande partie des costes dudit païs. 

L’an 1541, ledit Cartier fit un autre voiage au- 
dit pais en qualité de lieutenant de M re Jean 
François de la Roque, seigneur de Roberval, qui 
estoit des lors pourveü de la charge de lieutenant 
général audit païs. 

L’an 1542, ledit seigneur de Roberval y fut en 
personne avec trois navires chargez et équipez de 
toutes choses necessaires, et y fit lors une habita- 
tion à l’Isle d'Orléans en ladite Rivière. 

L’an î 543, Alphonce Zaintongois fut envoiépar 
ledit sieur de Roberval vers la Brador , lequel dé- 
couvrit la coste du Nort de la Baye ou Golphe 
Saint-Laurens et le passage entre la grande terre et 
l’isle de Terre neuve du costé du Nort, à 52 degrez 
de latitude. 

Es années 1564. 65 . et 1 5 66 ies sieurs Ribault 
et Laudonniere furent à la Floride par ordre du 
Roi Charles IX e , en très-bon équipage et y firent 
habitacion. Ils y édifièrent la Caroline au 36 e 
degré. 

Lan 1590 le Roi Henry IV e ,anvoia le Marquis 
de la Roche, de Bretagne, en la dite nouvelle 
France, en qualité de son Lieutenant, avec pou- 
voir de commander audit païs depuis le 4 e degré 
jusqu’au 52 e . 

L’an 1600, le commandeur de Chasle, gouver- 
neur de Dieppe, succéda audit gouverneur, lequel 
y envoia en qualité de son lieutenant, le sieur de 
Mons, lequel fit nouvelle habitacion en la Riviere 
Sainte-Croix et en la Baye Françoise , à 45 degrez. 

L’an i 6 o 3 , sa Majesté se voiant en possession 
actuelle et réelle dudit païs depuis le 40 e degré, 
jusqu’au 52 e , y envoia le sieur Champlain, avec 
ordre d’en faire la description, lequel partit d’Hon- 
nefleur en Normandie pour y aller le 1 5 e de 
mars, et se rendit en la rivière Saint-Laurent au 
mois de mai ensuivant, et l’année suivante, 1604, 
fut à la rivière Sainte-Croix , et en l’année 1607 fut 
au Port Roial y où il trouva ledit païs habité par le 
seigneur de Mons, et ce fut lui qui imposa lors le 






nom du Port Roial , à cause d’un grand bassin qui 
y est à son entrée. Le seigneur de Mons faisoit sa 
demeure actuelle en la rivière Sainte-Croix ; après 
lui a succédé audit Gouvernement le sieur de Poi- 
traincourt, lequel faisoit sa demeure au Port Roial; 
après lequel a succédé le sieur de la Tour, qui fai- 
soit sa demeure au Cap de Sable , sous le gouverne- 
ment duquel les Anglois s’emparèrent pendant la 
guerre, ès années 1628 et 1629 du Port-Roial , Isle du 
Cap Breton et Quebeck , à sçavoir : les sieurs David et 
Jean Guert de Quebeck en la rivière Saint-Laurent , 
le sieur Guillaume Alexandre, chevalier escossois 
du Port-Roial et Isle du Cap Breton qu’il qualifia la 
Nouvelle Escosse , et constitua au dit Port Roial un 
nommé S re André Forrester pour gouverneur et 
son lieutenant. Ledit Alexandre faisoit lors sa de- 
meure à Boston , en la nouvelle Angleterre, quoi- 
que dès lors la compagnie de la nouvelle France 
fust formée, comme il se justifie par ledit du feu 
Roi Louis XIII e , vérifié en parlement ladite 


année 1628. Sa Majesté en estant advertie par 
ladite compagnie, se les fit restituer, comme il se 
void par le traité fait entre sadite Majesté et le Roi 
Charles, dernier Roi d’Angleterre, le 29 mars, 
l’an i 632 . 

Et la mesme année 1 632 le Roi envoia en qua- 
lité de son Lieutenant audit païs, le commandeur 

de Razilly, avec les ordres et mandement dudit 
seigneur Roi d’Angleterre à ses officiers estans au- 
dit païs, de sortir et vuider les lieux qu’ils occu- 
poient, et en laisser prendre possession audit sieur 
de Razilly, pour Sa Majesté, comme il fit, sçavoir : 
dudit Port-Roial et Isle du Cap Breton ; et lequel fit de 
nouvelles habitacions à la Heue et depuis à Penta - 
goity lequel décéda audit lieu de la Heue , l’an i636. 
Et messieurs de la compagnie anvoièrent à ladite 
rivière Saint-Laurent et prirent possession du fort de 
Quebeck, où ils establirent pour gouverneur et lieu- 
tenant pour le Roi Monsieur de Mommagny. 

Charles de Menou, seigneur d’Aulnay a esté 
pourveü de ladite qualité de lieutenant de roi au- 
dit païs, lequel y est aussi décédé l’an i65o. 

Les Anglois se servirent de l’occasion des der- 
niers troubles, l’an 1 6 5q; et par intelligence avec 
le sieur de la Tour lequel (après la mort dudit 
d’Aulnay) auroit obtenu subreptissement de Sa 
Majesté une commission de gouverneur audit 
païs, se sont (pour la seconde fois) emparez dudit 
Port-Roial du Fort de Saint- Jean et Pentagois , qui y 
ont esté depuis construits par ledit de Menou. De 
quoi Sadite Majesté aiant esté advertie en a de- 
mandé la restitution, comme il se void par le der- 
nier traité fait entre la France et l’Angleterre 



l’an 1 655 ; et l’an 1657, ladite compagnie présenta 
Monsieur Le Borgne à sa Majesté pour estre hon- 
noré de la charge de son lieutenant audit païs, ce 
qu elle agréa, et en fit à l’instant expédier ses let- 
tres de commission, en faveur dudit Le Borgne, 
que Sa Majesté honnora aussi de la qualité de 
chevalier de son ordre, et lui en fit délivrer des 
lettres. 


Le commun consentement de toute l’Europe 
est de disjoindre la Nouvelle France , du moins 
depuis le 40 e degré d’élévation jusqu’au 52 e degré 
de latitude, ainsi qu’il appert par les Mappemondes 
imprimées en Espagne, Italie, Hollande, Flandres 
et Allemagne et en Angleterre mesme, si ce n’est 
depuis qu’ils se sont emparez, depuis le 36 e degré 
jusqu’au 44 e , qu’ils appellent à présent la Virginie , 
autrement la Nouvelle Angleterre . 


Toutes les veritez de ce que dessus se justifient 
encore particulièrement par le livre deChamplain, 
avec la carte de toute la coste, ports, havres et ri- 
vières qu’il en a fait, intitulé les Volages de Cham- 
plain en la Nouvelle France; dont il est fait relacion 
depuis l’an i 6 o 3 jusques en l’année i63i, et de- 
puis chacun s’en est servi et les ont adaptez sur 
les globes et cartes universelles. 

Venons à celles faites par les Anglois, car ce 
n’est rien de dire comme ils font, qu’ils sont les 
premiers qui ont découvert lesdits païs; il est ques- 
tion de sçavoir quelles elles sont. 

Il est très certain que quand il se fait quelque 
nouvelle decouverte, on est assez curieux d’en 
descrire le temps, ce que les Anglois ny les autres 
nacions n’ont oublié suivant les Mémoires qui 
leur en ont esté envoiez de ce qu’il s’est fait en 
semblable occasion ; et cependant il ne se trouve 
aucun auteur qui dise que les Anglois aient esté 
avant les François en Amérique. 

Il est vrai que les Anglois ont les premiers des- 
couvert du coste du Nort-West la terre de La 
Brador et fut on dans des Isles et quelque passage 
entre les terres depuis le 56 e degré jusque vers le 
pôle Artique, comme il se void par les voiages qui 
en ont esté imprimez, tant en Angleterre qu’ail- 
leurs, de quoi ils peuvent se prévaloir sans uzur- 
pation, et voici comment. 

En premier lieu Sébastien Cabot (par le com- 
mandement du Roi Henry) fut (en l’année 1499) 
pour découvrir quelque passage vers La Brador; 
mais il s’en revint sans aucun fruit ny progrez. 





Es années 1576. 77. et 1578. M. Martin Fesbi- 
shie y fut par trois divers voiages, sans y avoir 
fait aucune habitacion, pour n'avoir trouvé ledit 
païs favorable ny habitable. 

En l’année 1 58 1 , Estienne Darmond fut en la 
grande isle, nommée à présent Vlsle de Terre-neuve , 
du costé du Nort d’Est de ladite Isle, et un 
nommé Richard Voilabauche y fut aussi en la 
mesme année, mais sans y avoir fait aucune habi- 
tacion. 

En l’année 1 585 , Onfray Gilbert et Jean Davis 
furent aussi à ladite Isle, lesquels trouvèrent lors 
le passage qui est entre la terre ferme et leur isle 
pour entrer et sortir le golphe Saint-Laurent. 

En l’année 1 590, un nommé le capitaine George 
fut aussi vers le Nort, à dessein de trouver quel- 
que passage que plusieurs navigateurs cherchoient 
pour aller aux Indes Orientales; mais il fut con- 
traint de s’en revenir, ne l’ayant pu trouver non 
plus que les autres qui l’avoient cherché avant 
lui. 

Et de plus fraiche mémoire, en l’année 1612, 
un nommé le capitaine Richart y fut envoié, le- 
quel rapporta y avoir trouvé un passage, mais 
qu’il n’avoit ozé s’y engager à cause de plusieurs 

dificultez qu’il disoit y avoir trouvées, et voulut 
persuader que c’estoit ledit passage pour aller aux 
Indes Orientales, du costé de lOest. 


Du costé du Sud de ladite Amérique 
voici ce que les Angloisy ont fait. 

En l’année 094, quelques particuliers Anglois 
turent à la coste de la Floride au 35 e degré d’éleva- 
cion, arrivant à un lieu qu’ils appelèrent Macasa , 
et y aïant trouvé une rivière et le païs assez beau, 
ils commancèrent à y bastir, lui imposant le nom 
de la Virginie , mais ils furent contrains par le mau- 
vais traitement que leur firent les Sauvages et au- 
tres incommoditez, de s’en retirer et de l’aban- 
donner. 

Depuis, le roi Jacques, l’an 1607, le 4 e de son 
règne, sur le récit qui lui fut fait dudit païs, prit 
résolucion de le faire connoistre et habiter, et pour 
favoriser l’establissement d’une colonnie, accorda 
de grands privilèges ù ceux qui voudroient entre- 
prendre de la peupler, et avec pouvoir de s’establir 
depuis le 53 e degré jusques au 45 e et 5 o mille 

avant dans la mer; et à cet effet fit expédier ses 
lettres et commissions, néanmoins avec cette ex- 
cepcion spécifiée par icelles : « ... Nous leur 
donnons toutes les terres audit païs, jusques au 
45 e degré, lesquelles ne sont actuellement possédées 
par aucun prince crestien. » En vertu desquelles 
lettres, les Anglois furent (quelque temps après) 
s’abituer au 36 e degré. Or il est très constant qu’a- 
vant la date des dites lettres, le Roi de France pos- 
sédoit actuellement et réellement, pour le moins, 
depuis le 40 e degré jusques au 44 e , qu’ils ap- 
pellent la Virginie, autrement la Nouvelle Angleterre , à 
cause que les François n’y estoient actuellement 
demeurans. Voilà ce qui se peut dire de plus véri- 
table et de plus favorable pour eux, au regard des- 
dits voiages, descouvertes et habitacions qu’ils ont 
faites audit païs de l’Amerique, et par conséquent 
il est facile à connoistre et juger que l’Estat de 
France y a des prétencions plus légitimes que ce- 
lui d’Angleterre. 

NOTE 

SUR LE 

MANOIR DE JACQUES CARTIER 


e capitaine Cartier, comme tous 
les notables bourgeois de Saint- 
Malo au XVI e siècle, possédait 
dans la banlieue de la ville un manoir 
dont il prenait le nom et où il allait se dé- 
lasser des fatigues de ses expéditions mari- 

times. Il figure en effet avec le titre de sieur 
de Limoïlou dans la fondation d’un obit 
fait le 29 novembre 1 549 à la cathédrale. 

Ce domaine de Limoïlou, situé sur la 
limite des paroisses de Paramé et de Saint- 
Coulomb, à mille mètres environ de la côte, 
est une vraie station de navigateur, établie 
comme un observatoire au point culminant 
d’un mamelon qui s’abaisse d’un côté jus- 
qu’à Saint-Ideuc, de l’autre jusqu’à l’O- 
céan. De là, dans la direction de l’étoile 
polaire, qui l’avait guidé aux plages incon- 
nues du Canada, Cartier voyait la pointe 
de la Varde, qui n’était pas encore défigu- 
rée par les lignes géométriques d’un fort; 
à droite, il avait le village de Roteneuf 
et la baie sinueuse qui s’enfonce vers 
Saint-Coulomb; à gauche, la vaste grève 
qui s'étend jusqu’au château de Saint-Malo; 
au-dessus du tout, la mer pour horizon , et, 
dans le lointain le plus reculé, le profil du 
cap Frehel, signal cher aux marins qui re- 
gagnent le port. 

Le manoir de Cartier existait encore 

presque entier en i865, et ses proportions 
modestes n’annonçaient guère la résidence 
de l’homme qui avait donné au roi de 
France un royaume plus vaste que la 
France même. La pénurie, qui s’y mon- 
trait jusque dans les vices de construction 
et dans le mauvais choix des matériaux, 
faisait bien voir qu’à ses expéditions aven- 
tureuses le capitaine avait gagné plus de 
renom que d’argent. Les bâtiments étaient 
disposés des deux côtés d’une cour carrée, 
close à ses deux autres extrémités par de 
grands murs. En homme qui connaît la 
furie des vents d’ouest et de nord sur la 
côte de Bretagne, Cartier avait aspecté son 
logis au midi , et ne lui avait donné qu’un 
étage sur rez-de-chaussée. Chaque étage 
comprenait deux pièces : en bas, la cuisine 
et la salle ; en haut, un réduit et la chambre 
du capitaine. L’escalier, contenu dans une 
tourelle ronde, faisait saillie sur la cour et 
rompait la monotonie de la façade. Le pi- 
gnon du levant donnait sur le jardin ; à celui 
du couchant était accolé un bâtiment plus 

bas servant d’écurie. En face, de l’autre 
côté de la cour, se trouvaient la grange, le 
pressoir et l’étable. Au centre, un ample 
puits carré, avec une belle margelle en gra- 
nit, fournissait une eau abondante. 

On entrait dans la cour par une grande 
porte charretière sans autre ornement 
qu’un écusson soutenu par deux anges et 
placé au point le plus apparent, à la nais- 
sance du cintre surbaissé qui couronnait 
l’entrée. Le champ de l’écusson portait uni- 
quement un franc quartier. C’étaient des 
armes parlantes. Cette sculpture en granit, 
très-fruste, haute de o m . 45 et large de o m . 5 5 , 
est reproduite en guise de fleuron en tête 
de cette notice. 

Ne pas croire, sur la foi d’un dessin, 
dont l’original figure au musée de Saint- 
Malo, et d’une lithographie de Char- 
pentier, de Nantes, qui l’a vulgarisé, que 
cette entrée ait jamais été décorée d’une 
double porte à pilastres, l’une destinée aux 
piétons, l’autre aux voitures, ni qu’une 
date de i5q5 ait été sculptée à la clef de 

voûte. Tous ces enjolivements sont autant 
de fantaisies du dessinateur, qui, trouvant 
trop modeste l’entrée du manoir de son 
héros, l’a décorée en empruntant arbitrai- 
rement à d’autres constructions du pays 
un type qui y est devenu commun au 
XVII e siècle. C’est par une licence non 
moins grande qu’il a donné aux deux 
anges et à l’écusson une taille d’au moins 
six pieds de hauteur. Si aise que pût être 
Cartier des lettres de noblesse que lui 
concéda, dit-on, François I er , il n’exa- 
gérait pas à ce point la dimension de 
ses insignes nobiliaires. Cet écusson mon- 
tre, au surplus, aussi bien que le fait de 
l’anoblissement, s’il est réel, que Jacques 
Cartier n’était pas, comme l’a dit M. Pol de 
Courcy {Nobiliaire de Bretagne, I, p. 162), 
de la famille de ces Cartier sieurs du Hin- 
dret et de la Boulaye, qui portaient écar- 
telé d’azur et d'argent à quatre fleurs de 
lis de l’une et l’autre, et qui ont fait leurs 
preuves de noblesse dès 1478 et i 5 i 3. 

On pourrait contester aussi que tous les 
bâtiments du manoir remontent à l’époque 
de Jacques Cartier. Ainsi la forme des 
ouvertures du logis, les moulures de la 
menuiserie des portes et des fenetres, pa- 
raissent en partie plus modernes que le 
XVI e siècle, quoique la souche de 1 édifice 
appartienne au plan primitif. Il faut en dire 
antant des panneaux de verre peint qui 
garnissaient la fenêtre de la chambre prin- 
cipale, à l’orient. Ces panneaux représen- 
tent au centre, dans un médaillon circu- 
laire, l’un saint Bertrand, l’autre saint Ju- 
lien, et autour, dans de petits comparti- 
ments carrés, des scènes champêtres (une 
chasse au renard, des cavaliers) ou des 
paysages (des arbres, un château,^ un 
puits, etc.). Ils sont traités dans le goût de 


lâchée. Ce sont, en somme, des œuvres 
fort médiocres, et qu’il n’est pas possible 
de rattacher, comme on a essayé de le faire, 
aux souvenirs intimes du grand navigateur 
malouin. 


7 ^ 


Dernere le logis, au nord, se trouve le 
verger; a I orient s'étend le jardin, bel en- 
clos aux compartiments carrés et symétri- 
ques, sur lesquels ouvre la salle du rez-de 

chaussée; derrière , e jardin, une a , ^ 

tilleuls de cinquante pas de longueur pro- 
menoir précieux sur cette terre aride Cette 

ceU^der 1 eSt enc °r e jeune ; elle remplace 
comm ’ qUÎ ,0mbait de vétusté =>u 

nie” ar me H nt Siècle ' Ce sont *• ^er- 
mers arbres du pays; au delà commence 

en sables Tl’ q "‘ b ' emÔt Se transfo ™e 

vue s' , ! ° Ut,t à la mer ' De là aussi la 

vue s etend sans obstacle sur le bel horizon 
indiqué plus haut- 

ses^io^ hUi ’ fc man ° ir de Umoï,ou C 
ses dépendances, lézardés de toutes parts 

tombent en ru, nés. Ils doivent faire idace 

fermeT , r Pr ° Chain ' 4 Une ““L dé 
rrae pins vulgaire d . aspect; ^ ^ 

M en °86? ^ N ° S «écu- 

n 1 865, conserveront au moins le sou- 

venu de l’état ancien des lieux, quand il 

Commission du marquis de la Roche (i). 


Mars i ; 77. 


HENRY, par la grâce de Dieu, roy de France 
et de Pologne, à tous presens et à venir, salut. 
Sçavoir faisons que, nous inclinant libéralement à 
la supplication et requeste qui faite nous a esté par 

(1) 11 paraît que cette commission et la suivante sont de- 
meurées inconnues aux historiens qui se sont occupés des rela- 
tions de la France avec le Canada. Le dernier et le plus exact, 
M. Poirson, dans sa belle Histoire du régné de Henri IV, re- 
late une autre commission donnée au même marquis de la 
Roche le 12 janvier 1598, et fixe à cette année les premières 
tentatives pour fonder des établissements français dans PAmé- 
rique septentrionale. Cette pièce montre qu’Henri IV ne fai- 
sait que suivre les traditions de son prédécesseur et renouveler 
une commission donnée par Henri III. 


B 

nostre amé et féal chevalier de nostre Ordre, le 
sieur de la Roche, marquis de Coetarmoal, comte 
de Kermoallec et de la Joyeuse Garde, conseiller 
en nostre conseil privé, et gouverneur de nostre 
ville de Morlaix; ayant aussi égard à la délibéra- 
tion qu’il nous a fait entendre avoir prise, tant 
pour le zele et fervente dévotion qu’il a au service 
de Dieu avec mention du nom chrétien, et gran- 
deur de nous et nos successeurs que pour la sin- 
gulière affection qu’il a à la réputation du nom 
François, ampliation, seureté et commodité du 
commerce et traficq, bien , profit et utilité de tout 
le public de cestuy royaume ; pour ces causes, et 
autres bonnes considérations à ce nous mouvant, 
avons audit sieur de la Roche permis et accordé, 
permettons et accordons de grâce spéciale, pleine 
puissance et autorité royale par ces présentes qu’il 
puisse et lui soit loisible lever, fréter et equiper 
tel nombre de gens, navires et vaisseaux qu’il 
advisera et verra bon estre pour aller aux Terres 
neufves, et autres adjacentes, et illec faire descente, 
s’appatrier, investir et faire siennes toutes et cha- 
cunes les terres dont il se pourra rendre maître, 
pourvu qu elles n’appartiennent à nos amis, al- 
liez et confederez de cette couronne, lui donnant 
plein pouvoir et puissance de faire bâtir, construire 
et édifier, fortifier et remparer telles forteresses 
que bon lui semblera pour les garder et conserver, 
icelles occuper, tenir et posséder sous nostre pro- 
tection, et en jouir et user par lui, ses successeurs 
et ayant cause perpétuellement et à toujours comme 
de leur propre chose et loyal acquest. Si donnons 

en mandement par ces mesmes présentes à vous 
nos lieutenans generaux, gouverneurs de nos pro- 
vinces, amiraux, vice amiraux, baillis, sénéchaux 
juges ou leurs lieutenans et autres, nos justiciers 
et officiers qu’il appartiendra, que de ceste présente 
grâce, permission, et de tout le contenu cy dessus 
ils facent, souffrent et laissent ledit sieur de la 
Koche, sesdits successeurs et ayant cause, jouir et 
user pie, nement et paisiblement, ainsi que dessus 
est dit, sans en ce leur faire, mettre ou donner, ne 
souffrir estre fait, mis ou donné aucun ennuy ne 
empeschement au contraire, lequel si tait, mis ou 
donne leur esto.t, tacentle tout reparer et remettre 
incontinent et sans délai au premier estât et deu 
bi prions et requérons tous princes, potentats et 
républiques à nous alliez, confedeiez et bien veii- 
la.ns de ce «e couronne que, arrivant lesdits na- 
vires et vaisseaux en leurs ports, havres et costes 
que leur chemin et route y donnast, ou que la 
tourmente et impétuosité de la mer les y fist aller 
ou bien qu’ils soient rencontrez en mer par leurs’ 
vaisseaux de guerre, ils ayent à les recueillir et 
ourmsser, mesme les accommoder et rafraichir de 
vivres, victuailles et autres choses dont ils auront 
besoin, en payant raisonnablement et ainsi que le 
requiert 1 anntieet bonne intelligence qui est entre 
nous et eux, et que nous voudrions Le à len- 

quLeL tL SUje , tS Cn pareille occasion. Et affin 
que ce soit chose terme et stable à toujours, nous 

en amres chT 11 " 6 n ° tre / cel à ces Présentes, sauf 

Donné T R nOStrC dr0it Ct lautrui en toutes. 

Donne à Blois au mois de mars l’an i 5 77 et de 


nostre régné le troisième, signé Henry, et sur le 
replis : par le Roy, Bruslart. Et scellé d’un grand 
sceau de cire verte en lacs de soye. 

( Titres de Robien. Morice. Pr. in, 1439.) 



Commission au marquis de la Roche. 

3 janvier 1578. 

HENRI, par la grâce de Dieu, roi de France 
et de Pologne, à tous ceux qui ces présentes lettres 
verront, salut. Nous ayant le sieur marquis de 
Coetarmoal, comte de Kermoulec, et sieur de la 
Roche en Bretaigne (1), chevalier de nostre Ordre 
et conseiller en nostre conseil privé, fait entendre 
que, sans offenser, faire tort ni entreprendre au- 
cune chose préjudiciable aux princes nos bons 
amis, voisins, alliez et confederez, il a moyen de 
conquérir et prendre quelques terres et pays nou- 
vellement découverts et occupez par gens barbares, 



(1) Troïlus de Mesgouez, sieur de Kermoalec, de Trévarez 
et de Coetarmoal, baron du Laz, marquis de la Roche Hel- 
gomarc’h (en 1576), etc., etc., était depuis 1 568 gouverneur 
de Morlaix. Il présida les états de Nantes en 1574, résigna 
en 1 $8 6 son office de gouverneur de Morlaix, fut nommé en 
1 $97 gouverneur de Saint-Lô et de Carentan, et mourut sans 
postérité en 1606. 

dont il peut et espere faire venir beaucoup de 
commodité à cestuy nostre Royaume, tant pour le 
commerce et trafic que pour autres bons respects, 
Nous lui avons permis et accordé , permettons et 
accordons par ces présentes qu’il puisse et lui soit 
loisible faire et exécuter ladite entreprise, et, pour 
cet effet, faire armer et equiper en guerre à ses frais 
et dépens, tel nombre de vaisseaux dont il aura be- 
soin ; et pour ce qu’estant l’auteur, conducteur et 
exécuteur de ladite entreprise, il est bien raison- 
nable qu’il se ressente du fruit d’icelle et du bien 
qui en viendra, confiant aussi entièrement de sa 
personne et de ses sens, suffisance, loyauté, pru- 
dence, expérience et bonne diligence, icelui pour 
ces causes et autres bonnes considérations à ce 
nous mouvans, avons fait, créé establi, faisons, 
créons et establissons par ces présentes Gouverneur 
et nostre Lieutenant général et Viceroy esdites 
Terres neuves et pays qu’il prendra et conquestra 
sur lesdits barbares, lui donnant plein pouvoir et 
puissance et auctorité de faire là construire et edi- 
fier telles forteresses et lieux de retraite qu’il verra 
estre nécessaire pour la conservation de notre 
obéissance èsdites terres et pays, et aussi de mettre 
et establir garnisons pour la seureté d’iceux, et gé- 
néralement de faire esdites terres et pays tout ce 
qu’il verra appartenir au bien de nostre service et 
aux commodités de nostre Royaume, tout ainsi 
que nous mesmes ferions et faire pourrions, si pré- 
sens en personne y estions, jaçoit qu’il y eust chose 
qui requist mandement plus spécial que n’est con- 
tenu en ces présentes : par lesquelles donnons en 




' 

mandement à tous gouverneurs, nos lieutenans 
généraux en ces provinces, amiraux, vice amiraux, 
baillis, sénéchaux, provosts, juges ou leurs iieute- 
nans, capitaines et gouverneurs de nos places, 
ports et havres, et de nos gens de guerre, et à tous 
nos autres justiciers et sujets que ledit sieur mar- 
quis de la Roche en les choses susdites, leurs cir- 
constances et dépendances, ils assistent et facent 
assister, et à lui entendre diligemment, car tel 
est notre plaisir. Prions et requérons aussi tous 
rois, princes et seigneurs, potentats etrangers que 
audit sieur de la Roche ils ne donnent, facent ou 
mettent aucun empeschement en l’exécution de 
cesdites présentes. Donné à Paris le 3 jour de jan- 
vier l’an de grâce 1578 et de notre régné le 4. 
Signé Henri, et plus bas : par le Roy, P. Mart. 

(Titres de Robien. Morice . Pr. m. , 1442.) 


III 


Etats de Bretagne. Session de Nantes. 

17 mars 1 j 88. 

Sur la requeste présentée en l’assemblée des 
Estats extraordinairement convoqués par autorité 
du Roy en sa ville de Nantes, par le procureur des 
bourgeois, manans et habitans de Saint Malo, 
comme un appellé le capitaine Jaunaye et Jacques 






Nouel, soubz pretexte de certaines prétendues let- 
tres qu’ils disent avoir obtenues de Sa Majesté par 
lesquelles ils prétendent qu’il serait interdit et 
deffendu à tous marchands de ced. pays et autres 
de ne trafiquer ny faire aucun commerce, aller ny 
venir au pays de Canada durant le temps de douze 
ans, et qu’il n’y ait que eux qui ayent le pouvoir 
et la puissance de ce faire, pour et en ce faisant, 
priver et oster la négociation du commerce ordi- 
naire qui est de tout temps permis à un chacun 
aud. pays comme aux autres nations estrangères, 
requérant ledit procureur de Saint Mallo, et autres 
procureurs des villes dud. pays qui ont fait la 
même supplication aux dits Estats y vouloir pour- 
voir. 

Sur quoy a esté par les sieurs des Estats, résolu 
et arresté que ceux qui ont esté députés en la pré- 
sente assemblée pardevers le Roy représenteront à 
Sa Majesté l’importance que ce seroit aud. pays si 
led. commerce n’estoit libre à un chacun aud. 
pays de Canada pour le profit d’un particulier et 
le supplieront très-humblement révoquer la clause 
d’interdiction du trafic et commerce portée aux- 
dites lettres obtenues par lesd. Jaunaye et Nouel, 
et à cet effet en obtiendront lesd. députés toutes 
les provisions nécessaires au contraire, dont leur 
sera fait taxe et remboursement. 

Fait en l’assemblée des Estats tenue aux Jaco- 
bins dudit Nantes le dixseptiesme jour de mars 
mil cinq cent quatre vingt huit. Signé, F. G. P. , 
abbé de Villeneuve. 


(Registre des Etats , p. 372.) 

IV 


3 janvier 1600. 


Lettres de faveur au nom de la communauté 
octroyées à Jean Martin Guiraudaye et consors, 
pour empescher l’enterinement de certaines lettres 
que ung appellé Chauvin, du Havre de grâce, a 
obtenues de Sa Majesté le Roy pour interdire le 
traficq du pays de Canada aux habitans de la ville, 
qui les veult fere vérifier en la court. Fin. La 
communauté s’opposera à lad. vérification, parce 
que led. Martin et consors en feront les fraiz, et 
sera par le procureur escrit à M e Jan Bodin pro- 
cureur feodé de la communauté, afin de s’y op- 
poser. 


(Archives de Saint-Malo, Reg. 5.) 


V 


2i décembre 1602 


Par mons' le Procureur (i), a esté remonstré 
que mons' le Doyen de ceste ville, qui est à Paris 
député pour les afferes de ceste communauté , 



(1) Thomas Porée, sieur des Chesnes. 




luy a escrit que quelques particuliers de la ville de 
Rouen et de ceste ville ont obtenu lettres du Roy 
portans interdiction à tous autres de ce royaulme 
qu à eux de traficquerà Canada; à ceste cause led. 
sieur Procureur a requis qu’il y soit délibéré ce que 
Ton jugera à propos. 

Ce qu ayant esté mis en deliberation, et après- 
ques les avis d’un chacun ont esté pris, il a esté 
conclud qu’il sera présenté requete à Sa Majesté, à 
ce qu’il luy plaise revocquer lesd. lettres des par- 
ticuliers, et permettre le traficq libre de Canada à 
un chacun à 1 advenir, comme il a esté au passé, 
dont led. Procureur en escrira aud. sieur Doyen 
pour en taire les dilligences nécessaires, et que en 
escrira à messeigneurs le maréchal de Brissac, et 
duc de Montbason, monseigneur le marquis de 
Couesquen (i), qui est allé à la cour, pour les 
supplier très humblement estre intercesseurs près 
Sa Majesté, à ce qu’il luy plaise revocquer ladite 
permission, et donner ledit traficq libre à touz ses 
subjectz qui auront moyen de traficquer et en pa- 
reil en sera escrit à autres seigneurs qu’on cognois- 
tra avoir du pouvoir d’y assister cette communauté, 
le tout au nom de lad. communauté, laquelle y 
fera tous les fraiz requis. Et en cas que lesdits 
particuliers vouldroient faire vérifier leursd. lettres 
au Parlement de la province, led. s r Procureur 
sindicq est chargé d’en escrire au Procureur de 
lad. communauté qui est à Rennes, de s’opposer 

(i) Capitaine et gouverneur des ville et château de Saint- 
Malo. 

à lad. vérification pour empescher Tenterinement 
desd. lettres, mesme en escrire à Jean Boullain 
Rivière estant à Rennes, affin qu’il se treuve prest 
pour s’opposer à lad. vérification, le tout aux fraiz 
et despans de lad. communauté. 

(Archives de Saint-Malo , Reg. 5.) 


VI 


26 janvier 1605. 

Le procureur ( 1 ) remonstre qu’il a receu ung pac- 
quet de lettres du roy touchant le traficq du Canada 
qu il a aparues et d’icelles lecture eu a esté faicte, 
après laquelle lecture les avys ayant esté pris sur 
le contenu desd. lettres, a esté conclud quelles 
seront insérées au présent registre, ce qui sera faict 
après l'expedition des conclusions de ceste assem- 
blée, où a esté conclud que led. sieur procureur 
escrira à Bertrand Lefer Lymonnay, député à la 
court pour les affaires de ceste cité , et luy envoirra 
coppye desd. lettres pour fere remonstrance à Sa 
Majesté le peu d’importance que led. trafficq de 
Canada aporte au général de ceste ville, laquelle 
n’entend y fere aucuns fraiz, délaissant la porsuilte 
à estre faicte par les particuliers de lad. ville qui 


(1) Thomas Forée des Chesnes. 


r 

y traficquent journellement, comme aussy qu’il 
sera escrit à monseigneur l’amiral et pour cest 
effect, led. procureur commis. 


VII 


DESQUELLES LETTRES DU ROY ET DE MONS r l'aDMIRAL 
LA TENEUR ENSUILT. 

De par le Roy , 

Nos chers et bien amez, ayant depuis peu esté 
particulièrement informé par plusieurs bons ra- 
portz et fideles avis combien il est important pour 
le bien de notre service de fere promptement para- 
chever et accomplir notre desseing de la descou- 
verture et habitation des terres et contrées de Ca- 
nada , dont nous avons cy davent donné et réitéré 
notre pouvoir et commission au capitaine Chau- 
vin, après plussieurs expresses assemblées et con- 
vocations sur ce faictes, suyvant notre commande- 
ment et par notre cousin le s r de Dampville, admirai 
de France et de Bretaigne, d’aucuns des princi- 
paulz de notre conseil pour traiter et conférer des 
moyens d’en fortifier et diligenter les effectz d’une 
sy utille et louable entreprise, nous avons suyvant 
lesd. bonnes délibérations , jugé et résolu expé- 
diant et nécessaire permettre aux habitans de notre 

ville de Rouen, sur leur suplication et requete, d’en- 
trer et se joindre en ce party, comme aussy avons 
tenu, pour ne vous frustrer de la traicte ordinaire 
que de long temps vous avez vers lesd. pays, con- 
gnoisssance qu’aucuns de vous y ont desjà des 
peuples, mœurs, costes et demeures, pour un par- 
ticulier désir que nous avons de vous gratifier en 
cela, a ceste fin, avons ordonné au s r de la Cour, 
premier president en notre parlement de Norman - 
dye et au s r visamiral de Chaste, se trouver dans 
la fin de ce moys de janvier en notredite ville de 
Rouen et là, avecq ceux que vous y envoirez, 
convoquer aucuns des principaulx marchans du 
lieu et des plus expertz et entendus de lad. pro- 
vince , au fait de la navigation , pour tous ensemble 
conférer plus amplement des plus promptz et com- 
modes expedians pour l’accomplissement d’un 
tant utille et louable desseing et pour l’asseurance 
du profilt seureté et contantement de tous nos bons 
subjectz qui avecq leur particulière commodité 
nous rendront ce disgne et fidelle service; partant, 
incontinent la présente receue vous commettez et 
députez aucuns d’entre vous qui puisse sans faute 
se trouver en notred. ville de Rouan dans led. 
temps avecq bonnes et amples instructions et pou- 
voirs et toutes procurations nécessaires pour con- 
venir, traiter et resouldre entièrement de cest af- 
faire, affin que suyvant les resolutions que vous en 
prendrez, lesquelles vous ferez tout incontinant 
scavoir à nostred. cousin le s r de Dampville, nous 
en puissions estre pluz dilligemment advertiz et 
rester asseurez d’un prompt effeict de ceste notre 

intention, et aussy y aporter à temps ce qui se 
peult de force de nous , soit pour la dilligence ou 
pour le pouvoir et auctorité. 

Nous avons aussy, par l’advis de notred. cousin 
et gens de notred. conseil par luy convocquez sur 
notre commendement , ordonné ausd. s 13 de la 
Court et de Chaste (i), de terminer avecq toute la 
facilité et équité qui sera possible les diférens et 
demandes réciproques pour lesquelles vous estes 
en procès en notred. conseil avecq led. capitaine 
Chauvin , partant lesd. commissaires auront pareil- 
lement de vous tout pouvoir et commission pour 
apoincter de ceste affaire, affin qu’estant tous de 
tous pointz en bon accord et union , vous puissiez 
plus facilement exécuter une si belle entreprise 
au bien du général de notre service et du particulier 
de votre commodité , ce que nous nous prometons 
de votre ordinaire fidelité et dévotion. Donné à 
Paris le xxvm e jour de décembre 1602. Ainsy 
signé Henry et plus bas Potier. 


VIII 


De par le Rcy , 

Il est faict très expresses inhibitions et deffances 
à tous capitaines, maîtres, bourgeoys, marchans 

(1) M. Berger de Xivrey dit dans ses notes sur les Lettres 
missives de Henri IV (t. III, p. 30), que de Chastes était 
mort en 1602. Cette lettre, qu’il n’a pas connue, semblerait 
prouver le contraire. 

et avictuailleurs de navires, pillottes, mariniers et 
autres subjectz de Sa Majesté habitans des villes 
maritimes, portz et havres des provinces de Nor- 
mandye, Bretaigne , Picardye, Guyenne, Biscaye, 
pays Boulonnoys, Calais et autres costes de la 
mer océanne , d équiper fréter et métré sus aucuns 
vaesseaux ou barques de quelque port et grandeur 
qu’ilz puissent tstre pour voiturer, mener et con- 
duire en la rivière et costes de Canada, et fere au- 
cun traficq et commerce de quelque chose que ce 
soit, plus oultre et plus hault en lad. rivière que 
l’endroit de Gaspay, soit d’un rivaige ou d’aultre, 
et ce, jusq’à ce que par Sad. Majesté en ait esté 
autrement arresté sur 1 avis qui luy sera donné par 
le s r de Dampville, amiral de France, des traictez 
qui seront faitz et délibérations qui seront prises 
en l’assemblée et convocation par elle ordonné, 
estre faicte en la ville de Rouan dans la fin du 
présent moys de janvier, sur l’exécution et accom- 
plissement des desseings de sad. majesté , en la 
descouverte et population desd. pais et contrées 
de Canada , et ce , à peine de confiscation de touz 
deniers, denrées et navires, et emprisonnement des 
contrevenans et de V e livres d’amendes, déclarant 
icelle dite Majesté de bonne prise tous vaesseaux, 
sommes et marchandises qui seront pris et arrestez 
en haulte mer sur les convaincuzde contravention 
a ceste d. ordonnance, laquelle de la enjoinct et 
ordonne très expressément à tous juges, lieutenans 
et officiers fere en toute dilligence publier, obser- 
ver fidellement garder et entretenir. Donné à Paris 
le 2 e jour de janvier i6o3, ainsy signé Henry et 
plus bas Potier, et cacheté de cire rouge. 





Messieurs, 


Le Roy désirant veoir continuer et mesmes ren- 
forcer les effectz de la descouverte et habitation de 
la province de Canada, dont il avoit donné toute 
la commission et charge au s r capitaine Chauvin , 
et sachant cju il ne pouroit seul sufir à tel deseing, 
Sa Majesté a proposé d’y admettre et recevoir pour 
plus prompt accomplissement des habitanset bour- 
geoys de ses villes de Rouen et de la vostre de 
Saint-Malo, et pour faire traicté à cest effect, elle 
avoit ordonné que les uns et les autres vous ren- 
driez dans la hn de ce moys la part qu’elle seroit, 
affin que la se puisse vous fere assembler et ouir 
vos offres et propositions. Mais estant en doubte 
ou poura lors estre Sa Majesté pour l’incertitude 
des divers voiages qu elle proiecte, j’ay pensé que 
pour votre soulaigement et pour faciliter l’accom- 
plissement de cest affaire, il serait plus expédiant 
assembler à Rouen dans led. temps, les habitans 
dud. lieu, les députez que vous y envoirez et led. 
capitaine Chauvin ou j’ay faict fere commande- 
ment par Sa Majesté à mons r le premier presi- 
dent de Rouan, et au s r commandeur de Chatte, 
mon visamiral vous oyr et entendre, tant sur vos 
offres que sur les seuretez que vous pouvez desirer 
et vous envoyer la lettre en laquelle Sadite Majesté 


vous donne avis de ceste sienne intention et vous 
en fait le commandement. 

Je vous prie donc de n’y faillir et me donner 
incontinent avis de ce que vous y aurez faict et 
délibéré; elle veult que jusques à ce qu’elle en ait 
autrement ordonné, suyvant le raport que je luy 
feray et avis que je luy donneray de l’issue de ceste 
votre assemblée et convocation qu’aucun vaesseau 
ne parte pour aller au Canada plus avant que 
Gaspay. Je vous en envoyé les deffances et escris 
aux s rs officiers de la justice de l’admiraulté en votre 
ville, les fere promptement publier et signifier 
affin que la volonté de Sa Majesté soit en cela sans 
faute suivie et soigneusement entretenue. A quoy 
je vous prie et recommande très-instamment tenir 
la main, sur tant que vous avez pourcher et recom- 
mander son contantement et bien de son service, 
et me donner incontinant advis de ce que vous 
aurez faict, affin que je puisse en tenir advertye 
Sad. Majesté. Au surplus, voiez en quoy je puis 
quelque chose et pour assister en quelque chose de 
ce qui sera en mon pouvoir et votre général , et 
chacun de vous en particulier, vous assurant que 
vous ne trouverez jamais personne qui s’emploie 
avecq plus d’affection et entière volonté en tout ce 
qui sera possible de vous servir que le feray. Sur 
ceste asseurance je prie Dieu, messieurs, vous 
avoir et maintenir tous en sa sainte protection et 
sauvegarde. A Paris ce m e jour de janvier i6o3. 
Ainsy signé votre fidelle et très affectionné amy 
à vous servir, Charles de Montmorency, et en su- 
perscription est escrit: « Mess rs , Mess rs les bour- 



geois, manans et habitans de Saint-Malo » et ca- 
chette de cire rouge. 

Les originaux desd. lettres cy davent insérées 
sont demeuriez entre les mains dud. procureur 
sindicq. 

( Archives de Saint-Malo, Reg. 5.) 


X 


Lundi 7 avril 1603. 

Par ledit s' Doyen (i), a esté verballement pro- 
pose que suyvant la prière luy faite par Thomas 
Poree Les Chênes, procureur sindic de ceste ville, 
et communauté, et autres bourgeois et habitans 
députez de la communauté dès le xxxi' octobre 
dernier, de voulloir s’acheminer en court pour 
poursuivre l’entherinement de la requeste pré- 
sentée au conseil des finances de Sa Majesté, par 
les bourgeois et habitans contre M e Alexandre 
Bedeau , etc. 

Comme aussi aurait obtenu lettres patentes de 
sa majesté revocatoires de la commission de mes- 
sieurs les commissaires pour la recherche des 
nnances, etc. 


(«) Vénérable et discret Me Guillaume le Gouverneur, doyen 
MaloenTéto. ***** Sainl ' Mal 0 ’ de P uis ^que de Saint- 



<u 


— 22 


Davantaige, un arrest et commission de nossei- 
gneurs du conseil d’Estat de Sa Majesté contre cer- 
tains particuliers, tant de ceste ville que de la ville 
de Rouan et d’ailleurs, touchant le commerce et 
descouverture de Canada, sur l’avis en donné audit 
s r Doyen par ceste communauté, et par ledit arrest, 
Sad. Majesté en son conseil, auroit ordonné que 
Gilles Eberard, s r du Coulombier, et consors ar- 
meroint un vaesseau pour aller, conjoinctement ou 
séparément avecq lesd. particuliers de Rouan et 
ceste ville au traficq et descouverture de Canada, 
parce qu’ils contribueront à la tierce partye des 
loyaulx coustz et fraiz qui se feront à ladite des* 
couverture, selon que plus à plain est contenu en 
led. arrest et commission y recouru. 

Après que les assistans ont entendu la proposi- 
tion et remonstrance dud. s r Doyen, et les avis 
d’un chacun pris, 

Ils ont unaniment aprouvé, ratifyé et eu aggréable 
tout ce que ledit sieur Doyen a fait, géré et negotié 
en sond. voïage, et particulièrement pour le faict 
de Canada, et pour la consequance, lesd. arrest et 
commission seront insérez au présent registre à la 
fin des expéditions de ce jour, pour servir ce que 
de raison, ayans lesd. bourgeois et habitans en 
général et particulier remercié ledit s r Doyen du 
soing et vigillance qu’il a eu en leurs affaires. 

Ensuilt la teneur des arrestz et commission pour 
le faict du traficq du Canada. 

Extrait des registres du conseil d’Estat. 

Sur la requeste présentée par les bourgeoys et 
habitans de Saint-Malo , tendant à ce qu’il pleust 
au roy rendre libre en ceste présente année et à 
advenir le traficq du Canada cy davent découvert 
avecq grande despance par leurs prédécesseurs, 
nonobstant les permissions et defances prétendues 
par les capitaines Prevert et Pontgravé. 

Le Roy, en son conseil, a pour bonnes causes et 
considérations à ce se mouvans , ordonné et or- 
donne que le capitaine Coulombier de Saint-Malo 
nommé par lesd. habitans dud. Saint-Malo, armera 
un vaesseau en la présente année, pour, avecq les 
deux navires desd. Prevert et Pontgravé conjoinc- 
tement ou séparément, selon que la commodité se 
tera, aller au traficq et decouverture des terres de 
Canada et pays adjaczantes, à la charge de contri- 
uer à Ja tierce partie des loyaulz coustz et fraiz 
qui se feront en lad. decouverture, faisant Sa Majesté 
inhibitions et deffances ausd. Prevert et Pont 
Grave et à tous autres ses subjectz de quelque qua- 
lité et condition qu’ilz soient de le troubler sur les 
peines qui y escheent. 

Fait au conseil d’Estat du roy, tenu à Paris le 

treziesme jour de mars i6o3, ainsi signé Huilliere 
et scelle. 









COMMISSION POUR LE TRAFICQ DU CANADA. 


Henry par la grâce de Dieu roy de France 
et de Navarre, à notre très cher cousin le s r de 
Dampville, amiral de France, ses lieutenans en 
l’amiraulté, sénéchal de Saint-Malo ou son lieu- 
tenant et alloué de lad. ville et à chacun d’eux 
en droict soy, salut. Ayant faict veoir en notre 
conseil la requeste à nous présentée par nos bien 
amez les bourgeoys et habitans de lad. ville de 
Saint-Malo, à ce qu’il nous pleust rendre libre en 
la présente année et à l’advenir le traficq de Canada, 
cy davent découvert avecq grande depance par leurs 
prédécesseurs, nonobstant les permissions et de- 
fances prétendues par les capitaines Prevert et 
Pont Gravé, Nous, de l’advis de notre conseil, et 
suyvant l’arrest ce jourd’huy donné en icelluy, 
dont l’extraict est cy attaché soubz le contrescel de 
notre chancellerye, avons pour bonnes causes et 
consideracions à ce nous mouvans, permis et per- 
mettons par ces présentes au capitaine Coulombier 
de Saint-Malo, nommé par lesd. habitans de Saint- 
Malo, d’armer un vaesseau en la présente année, 
pour, avecq les deux navires desd. Prevert et Pont- 
gravé, conjoinctement ou séparément, selon que 





la commodité s’ofrira, aller au traricq et decouver- 
ture des terres de Canada et pais adjaczans, à la 
charge de contribuer à la tierce partve des lovaulz 
coustz et fraiz qui se feront en laditedecouverture, 
taisant expresses inhibitions et defances ausdits 
Prevert et Pontgravé et tous aultres nos subjectz 
de quelque qualité et condition qu’ilz soient de l’y 
troubler, sur les peines qui y escheent. Sy vous 
mandons et ordonnons que de notre présente per- 
mission et de tout le contenu en les présentes vous 
faictes soufrir et laisser jouir lesd. habitans de 
Saint-Malo et led. capitaine Coulombier plaine- 
ment et paisiblement, cessans et faizans cesser tous 
troubles et empeschemens au contraire. Mandons 
au premier notre huissier ou sergent sur ce requis 
signifier notredit arrest et lesd. présentes ausd. 
Prevert, Pont Gravé et à tous autres qu’il apar- 
tiendra, et leur fere de par nous les deffances y 
contenues, luy donnant pouvoir de ce fere sans 
pour ce demander permission, placet, visa, ni 
pareatis. Cartel est notre plaisir, nonobstant quel- 
conques aultres lettres, mandemens et deffances à 
ce contraires. Donné à Paris le xni® jour de mars 
l’an de grâce i6o3, et de notre règne le quator- 
ziesme. Ainsi signé: Par le Roy en son conseil, 
Huillere, et scellé du grand seau de cire jaulne. 

( Archives de Saint-Malo, Reg 





ÉTATS DE BRETAGNE. — SESSION DE RENNES. 


22 octobre 1603. 

Mémoires et charges aux députés en cour. 

Les gens des trois états des pays et duché de 
Bretagne, assemblés par autorité du roi en la ville 
de Rennes, délibérants sur les remontrances faites 
par noble homme Bonabes Byet, leur procureur 
sindic, partie desquelles il a dict estre tirées des 
plaintes particulières des communautés et députés 
qui se sont trouvé en cette assemblée, ont advisé et 
résolu que, outre les remonstrances contenues au 
cahier dont sont chargés ceux qui seront députés 
vers le Roy, ledit procureur leur baillera mémoires 
et instructions. 

Premièrement 

Secondement 

Plus pour maintenir la liberté du trafic du Ca- 
nada contre les prétentions de ceux qui le veulent 
faire particulier et privatif à tous autres. 

(Registre des États , p. 35i.) 

XIV. 


1 6 novembre 1604. 

Le dit sieur procureur ( 1 ) dit que le dit sieur 
Des Chesnes suppliroit messeigneurs des estaz 
voulloir faire article aux cahiers des estaz, pour 
suplier sa Majesté voulloir permettre le traficq 
libre à Canada, à tous les habitans de ceste ville 
sur l’abus qui se commet par ceux qui, soubz 
ombre de descouvrir des mynes , y traficquent et 
empeschent les habitans de lad. ville d’y naviguer 
et traficquer comme ilz faisoient au passé. 

(. Archives de Saint-Malo , Reg. 5.) 


XV 


ÉTATS DE BRETAGNE. — SESSION DE RENNES. 

4 décembre 1604. 

Sur la remonstrance verballement faite en l’as- 
semblée générale des gens des trois états des pays 
et duché de Bretagne, par les habitants de la ville 
de Saint-Malo, combien que le traffic et commerce 

(1) Richard Boullain, sieur de la Bardonlaye. 


général de toutes sortes de marchandises à tous les 
sujets de ce royaume, tant en tous les royaumes 
voisins que mesme ès Terres neuves, Canadas et 
ailleurs, soit libre, ce néanmoins, aucuns particu- 
liers de ladite ville de Saint-Malo, et autres pré- 
tendants au moyen de certaines lettres par eux 
obtenues, deffendre le trafic audit Canada, sous 
prétexte qu’aucuns de leurs prédécesseurs firent la 
première decouverture, les autres, sous promesse 
d’en faire de nouvelles, ont aussy obtenu lettres 
pour se rendre le traffic auxdits lieux particulier et 
privatif, le tout au préjudice du public, et, à cette 
occasion requeroient lesdits sieurs des États en 
faire article dans leur cahier, à ce qu’il plaise au 
roy revocquer lesdites lettres, et en conséquence 
permettre à tous ses sujets de traffiquer librement 
de toutes sortes de marchandises audit Canada, 
tout aussy que aux aultres royaumes, et provinces 
voisinnes et sur ce, ouy le procureur sindic desdits 
sieurs des Etats. 

A été avisé et résolu que les députés qui iront 
porter le cahier de leurs remonstrances au roy 
assisteront lesdits particuliers, à ce que le traffic 
audit Canada soit libre à tous les habitans de cette 
province, suivant les mémoires et instructions que 
lesdits particuliers leurs bailleront. 

Fait en ladite assemblée des États tenus par au- 
torité du Roy à Rennes, le quart jour de décembre 
mil six cens quatre. Signe Antoine de H evol, éveque 
et comte de Dol. 


(■ Registre des États , p. 448.) 

XVI 


Après lecture faicte d'une lettre missive de 
M« Jan Bodin, procureur feodé en la court de Par- 
lement de ce pays, par laquelle il faict entendre 
s estre opposé à la vérification de certaines lettres 
que un certain courtizan duquel il ne scait le 
nom (i), prêtent fere vérifier en la court, portantes 
interdictions à tous les habitans de ceste ville et 
autres de traficquer au pays du Canada. 

A. esté conclud et consanty procuration aud. 
Bodin, o pouvoir de poursuivre ladite opposition 
par les voyes de droit et a esté ratifyé ce qu’il en a 
cy devant faict de quoy en sera envoyé acte, garen- 
tye et signée pour le corps dud. sieur procureur 
sindicq et de mov greffier. 


(Archives de Saint-Malo, Reg. 5.) 


XVII 


DU VENDRKDY TR01SIESMË DUDIT MOIS DE JUING 

(i6o5.) 

Veu par la cour, chambres assemblées, les lettres 
patentes du roy en forme de jussion, données à 

(i) Pierre du Guast, sieur de Monts, gentilhomme de la 
chambre et gouverneur de Pons, avait reçu sa commission du 
roi le 9 novembre 1603. 

Fontainebleau le quatriesme jour d’avril dernier, 
signées Henry, et au dessoubz par le roy, Ruzé, 
et scellées du grand seau de cire jaulne, par les- 
quelles est mandé que sans s’arrester ny avoir 
esgard à l’opposition des bourgeois et habitans de 
la ville de Saint-Malo, procedder à la verifficacion 
pure et simple d’autres lettres pattentes des vm e no- 
vembre et dix-huitiesme décembre mil six cens 
troys, attachées soubz le contresel, concernant le 
pouvoir et commission donnée par ledit seigneur 
au sieur de Montz, son lieutenant general ès pais 
terres et confins de l'Acadie et Nouvelle-France, 
pour les effectz plus particullièrement exprimez 
audit pouvoir, avecq deffences à tous les subjectz 
du roy autres que led. sieur de Montz ou ses asso- 
ciez, de traficquer de peleterie en l’estendue desd. 
lieux, comme plus amplement est porté en lesd. 
lettres, arrest du xxi e mars dernier, donné sur 
aultres lettres patentes du xxix e janvier aussy der- 
nier, par lequel la Cour auroit commis ung con- 
seiller et commissaire pour ouir lesd. habitans de 
Saint-Malo sur leurdite opposition, requête dudit 
sieur de Montz affin de verifficacion desd. lettres, 
conclusions du procureur général du roy ; sur ce 
délibéré, lad. Cour a ordonné et ordonne que lesd. 
lettres du vm novembre i6o3, xxix° janvier et 
quatrième avril dernier seront leues, publiées et 
enregistrées, sans approbation de ladeffence portée 
par lesd. lettres dud. xxix e janvier, et que le traficq 
se fera comme au passé. 

(Parlement, Registre secret , 104 , f° 3g r°.) 


XVIII 


ÉTATS DE BRETAGNE. — SESSION DE TREGUIER. 


1 2 novembre 1607. 

Seront pareillement chargez lesdits députés vers 
le roy d obtenir lettres de déclaration de Sa Majesté 
affin de maintenir la liberté du trafic libre à tous 
ses sujets, de touttes marchandises aux terres Neuves 
et pays de Canada, contre les prétentions de ceux 
qui le veulent faire particulier et privatif à tous 
autres, avec revoquation des lettres obtenues au 
contraire. 

(■ Registre des États, p. 142.) 


XIX 


24 novembre 1608. 

Ledit s r procureur (i) a remonstré qu’aucuns 
particuliers de ceste ville qui traficquent aux pays 
de Canada, auroint en l’an dernier faict aud. lieu 
une prise de navire et en la présente année une 
autre chose qui regarde le general de la commu- 
nauté pour le commerce libre aud lieu. 


(1) Pierre Eon, sieur des Hasez. 

A quoy a esté conclud qu’il sera, au nom de lad. 
com. présenté requete à Sa Majesté et à nossei- 
gneurs de son conseil touchant la liberté dud. 
commerce de Canada, et lesd. prises qui s’y sont 
faictes qui s’amennent au davent de ceste ville sans 
les représenter en justice, soubz pretexte de la com- 
mission de mons r du Mont et à sur ce demander 
l’intervention de nosseigneur les députez des Estaz 
de la province, affin d’obtenir de Sad. Majesté la 
liberté dud. commerce tout ainsin qu’il estoit au 
passé, premier que lesd. particuliers eussent obtenu 
soubz faulx prétextes de Sad. Majesté la liberté 
dud. commerce et l’interdiction qu’il font à tous 
ceulx de la province et d’ailleurs qui y voudroint 
traficquer. 

Et d’aultant que led. sieur procureur a remonstré 
que François Crosnier Souesnaye et Charles Jon- 
chée, ont cy davent armé et equibé une patache au 
davent de ceste ville, pour aller marchandamment 
aux isles des Amasones, et au lieu dud. traficq ont 
faict quelque prise et des marchandises à grand 
valleur, qu’ils ont mené et conduit au havre de 
Cancalle pour les descharger sans les fere adju- 
ger, etc. 


( Archives de Saint-Malo , Reg. n° 6.) 

XX 


26 mars 1609. 

Led. s r procureur ( 1 ) a aparu lettre missive 
de Josselin Grosnier Rouaudaye, député de la corn, 
à Paris, pour les procès et affeires d’icelle, et par 
icelle dit qu’il y a un arrest au conseil d’Estatpour 
la liberté du traficq et commerce de Canada, led. 
commerse permis à tous les subjectz du roy, parce 
quecestecommunaulté payera à monsieur Dumont 
pour partye des fraiz qu’il a faict au Canada, la 
somme de six ou dix mil livres. 

Après lecture de lad. lettre, et les avis pris, con- 
clud que ceste communaulté ne se submetra de 
poyer lesd. six ou dix mil livres, aud. sieur Du 
Mont, mes sy aucuns particuliers d’icelle qui tra- 
fiquent à Canada veullent se submettre à payer 
lesd. sommes audit s r Du Mont, sy bon leur semble, 
le feront sans que le corps général de la commu- 
nauté entre en lad. obligation, d’aultant que le 
particulier tire le profit ou perte dud. traficq de 
Canada et non la communaulté, de quoy led. sieur 
de la Rouaudaye, sera par le procureur adverty 
par lettres qu’il luy en escrira. 

(Archives de Saint-Malo , Reg. 6.) 


(1) Eon, sieur des Hasez. 

XXI 


2j octobre 1610. 

Le procureur (i) a remonstré que en l’an der- 
nier, à l’occasion des sauvaiges de Terre neuffve, il 
y a plusieurs maitres de navires et mariniers estant 
à la pesche de molues, sont tuez par lesd. sauvaiges 
pendant qu’ilz sont à fere lad. pesche, et que pour 
empescher lesd. sauvaiges continuent telles sur- 
prises, la communaulté a présenté requeste à la 
court, à ce qu’il pleust à ladite cour permettre aux 
habitans de ceste ville d’armer deux navires pour 
fere la guerre ausd. sauvaiges, et empescher leurs 
mauvais dessains, à ce que ceux qui seront à lad. 
pesche soient pendant icelle en plus de seurté de 
leur personne. 

Les avis sur ce pris, conclud qu’il sera requête 
au roy, à ce qu’il plaise à Sa Majesté voulloir per- 
mettre à ceste communaulté d’armer aux fraiz des 
propriétaires des navires qu’ils envoiront à Terre 
neuffve, pour empescher les sauvaiges d’assasigner 
et tuer les M es et mariniers qui sont à ladite 
pesche, et pour en drecer lettres, mémoires et in- 
structions, pour l’obtencion desd. lettres, sont dé- 
putez, Robert Heurtault Bricourt, Jan Grout Ville- 
frouneaux et J an Pépin Bonaseliere, pour les envoyer 


(i) Nicolas Frottet Landelle. 

à Paris à mons r le doyen, et pour obtenir la per- 
mission d’armement et de la continuacion du com- 
merce de Canada, de quoy sera escrit aud. sieur 
Doyen, tous fraiz et despances pour led. armement 
et continuacion du commerce de Canada seront 
faictz aux fraiz des particuliers qui y traficquent, 
et non aux fraiz de la communaulté qui y preste 
seullement son nom affin que l’on puisse plus 
facilement obtenir lesd. permissions. 

( Archives de Saint-Malo , Reg. 6.) 


XXII 


1 7 février 1 6 1 1 . 

Lecture faite des lettres du roy obtenues par 
mons r de Saint-Malo ( i ), touchant l’armement qu’il 
convient de fere pour fere la guerre aux sauvaiges 
de Terre neuffve, qui assasignent les mariniers de 
ceste ville qui vont à la pesche de mollueeu. 

Après lad. lecture a esté conclud que lesd. lettres 
seront présentées en la court, a ce qu’il plaise à 
lad. court les voulloir veriftier, le procureur en 
écrira à M e Armel Rouxeau, procureur féodé de 
ceste communaulté pour quelqu’un de ceste com- 
munaulté qu’il députera pour les présenter en la 

(i) Guillaume le Gouverneur, nommé à l’évêché de Saint- 
Malo le 29 janvier 1610. 

court, affin de soliciter la vérification desd. lettres. 

Et pour rechercher les particuliers qui victuail- 
lent à Terre neuffve, de voulloir fraier aux des- 
pances que l’on a faict pour l’obtention desdites 
lettres, et pour la poursuite de la vérification d’i- 
celles, tant ceux de ceste ville que des habitans de 
Cancalle et Saint-Suliac qui victuaillent à Terre 
neuffvve, sont députez Robert Heurtault Bricourt 
et Jan Pépin Villeneufve, d’aultant que la com- 
munaulté n’entent porter lesd. fraiz. 


( Archives de Saint-Malo, Reg. 6.) 


XXIII 


22 novembre 1612. 


Led. sieur procureur ( 1 ) a remonstré que, à la 
requete de monseigneur le prince de Condé, il a 
esté intymé la deffance du Roy portant interdiction 
de traficquer à Canada, et qu’il a semblé à propos 
aud. procureur de faire entendre à ceste commu- 
naulté à ce qu’elle y délibéré, et après lecture faicte 
des lettres du roy et de mond. seigneur, ensemble 
de lad. intymacion, à ce que chacun n’en prétende 
cause d’ignorance, conclud de n’empescher le sieur 
Du Mont de traficquer à Canada, suyvant ses per- 
missions, ayant cy davent presté son nom aux 

(1) Nicolas Frottet, sieur de la Landelle. 

particuliers de ceste ville, d’obtenir à leurs fraiz 
de pouvoir traficquer avec Canada et non aultre- 
ment. 

(Archives de Saint-Malo , Reg. 6.) 



XXIV 


22 décembre 1612. 

Le procureur a de recheff aparu les lettres du 
roy pour la défiance de traficquer a Canada sans 
la permission de monseigneur le prince de Condé, 
dont lecture a esté faicte ensemble de lad. deffance 
intymée à la requete dud. seigneur prince aud. 
sieur procureur, ce qu’il a semblé à propos aud. 
sieur procureur le fere entendre à ceste commu- 
nauté, à ce que les particuliers de ceste ville y 
gardent estât et n’en puissent prétendre cause 
d’ignorance. 

(Archives de Saint-Malo, Reg. 6.) 


XXV 


î6 janvier 1613. 

Le procureur ( 1 ) a remonstré qu’il a pieu au roy 
interdire le traficq de Canada ù tous ses subjectz, 

(i)Jean Boullain , sieur de la Rivière. 


/ 

sans la permission de monseigneur le prince de 
Condé ou ses assotiez. 

Après laquelle remonstrance a esté consanty, 
procure avecq pouvoir d’aller trouver Sa Majesté 
et mond. seigneur, pour les supplier très-humble- 
ment voulloir permettre le tralicq pour les habi- 
tans de ceste ville avecq les sauvaiges de Canada, 
laquelle procuracion, sera raportée par M e Loys 

Pommerel et notaires royaulx, 

qui sera signée pour le corps de mons r le procureur 
sindicq et du greffier. 

Et pour ce que led. traficq ne se faict par ceste 
communaulté, mais par des particuliers d’icelle 
qui sont Thomas Porée Leschesnes, Pierre Eon 
les Hasez, Thomas Cochon les Loriers, Pierre 
Trublet le Jardrin, Vincent Gravé le Houx et 
leurs consors, lesd. particuliers seront tenuz faire 
tous fraiz mises, et despances pour ceux qui feront 
la poursuilte, tant vers sa Majesté, mond. seigneur 
le Prince ou ses commis, pour obtenir la liberté 
dud. commerce sans que le corps de ceste commu- 
naulté en porte aucuns fraiz et mises en principal 
et accessoire. 

Sy aultres particuliers habitans de ceste ville et 
des environs d’icelle, voudroint armer et équiper 
navires et pataches pour led. traficq soubz le nom 
des lettres et permissions sy se peuvent obtenir, 
ilz seront tenuz de contribuer au marcq la livre 
aux fraiz qui se feront pour l’obtention de ladite 
permission, de tout quoy sera reporté acte d’in- 
dempnité à ceste communaulté pour le garant 
d’icelle, sans qu’elle en porte aucun fraiz par lesd. 




Y 

Pommerel et notaires royaulx, 

qui sera pour le corps signé dud. procureur et 
greffier, et pour en drecer led. acte d’indempnité 
sont députez Nicollas Frotet Landelle et Christofle 
oernart Tertregenezon. 

( Archives de Saint-Malo, Reg. 6.) 


XXVI 


21 décembre 1615. 

Monsieur le procureur a aparu la coppye d’un 
arrest du conseil d’Estat,par lequel Richard Boul 
lain Bardoulaye, Jan Pépin Bonesclers, Jullien 
Grave Lepre et Allam Masgon Brehaudaye, sont 
condampnez payer à monsieur du Mont, six mil 
livres pour avoir faict la traicte de pelleterye au 
pays de Canada en l’an mil six cens neuff, ensemble 
intimation faicte audit sieur procureur en la qua- 
lité de procureur sindicq de ceste communaulté 

duquel arrest et de lad. intymacion a esté faia 
lecture. 

Après icelle faicte. 

A esté conclud qu’il sera par le greffier de ceste 
communaulté délivré acte aud. sieur procureur de 
lad. intimacion. 

Les députez pour aviser de la suiite des proceis 
de ceste communaulté, délibéreront de ceste affaire 
J™ de t * voriser et assister lesd. particuliers qui 
sont condampnez payer lesdites v.» lb. , pour 

leur en exempter sy fere se peult et se gouverner 
par avis de conseil, le tout aux fraiz desd. parti- 
culiers. 

Par Pierre Eon sieur des Hasez, ayant esté pro- 
cureur sindicqde ceste communaultéen Pan 1609, 
a esté aparu deux mynuttes de lettres missives 
qu’il escrivoit à Josselin Grosnier Rouaudaye, 
député de ceste communaulté à Paris, dabtées des 
xxvi e mars et xvm e avril aud. an 1609, desquelles 
lecture a esté faicte, portantes lesd. mynuttes les 
afferes du commerce de Canada, lesquelles sont de- 
meurées aux mains dud. Eon. 

( Archives de Saint-Malo , Reg. 6.) 


XXVII 


LETTRES ET DEFFENCES POUR CEUX QUI FERONT 
VOIAGE EN TERRE NEUFVE. 

Louis, par la grâce de Dieu roy de France et 
de Navarre, à tous ceulx qui ces présentes lettres 
verront, salut. Les roys nos prédécesseurs ayans 
aprins que leurs subjectz avoient descouvert le païs 
des Terres neufves, abondante en la pesche des 
mollues, ont favorizé aultant qu’il leur a esté pos- 
sible la commodité de ceulx qui entreprennent de 
faire voiaiges esd. lieux, affin que ce commerce 
estant bien estably, noz subjectz en receussent la 





commoditté et ne coureussent auchune fortune s’il 
se pouvoit en faisant la pesche desd. mollues, sur 
quoy ont esté faictz divertz reglements. Mais comme 
le temps faict descouvrir les commoditez et incom- 
moditez qui se trouvent au commerce des lieux si 
esloignez, il est advenu que ceulx qui ont esté esd. 
lieulx pour faire la pesche des mollues, se sont 
adonnez à fere bastir et construire certains eschaf- 
faulx de bois plantez partie dedans l’eau et l’autre 
dedans la terre sur lesquelz ilz mettent leur sel, 
habillent et sallent leurs dites mollues, lesquelz 
eschaffaulx ne se peuvent faire qu’avec beaucoup 
de peine et incommodité, d’aultant qu’il fault aller 
loing dedans le terre quérir les bois propres pour 
faire iceulx, et s’exposer en ce faisant aux courses 
et invasions des sauvaiges qui ont par cy devant 
tué plusieurs de noz subjectz apportans les bois 
necessaires pour construire lesd. eschaffaulx, et 
ceste perte et incommodité a esté cause que les 
marchans faisans faire lad. pesche de mollues pour 
éviter telz hazards se sont accoustumez longuement 
à laisser sur pied lesd. eschaffaulx, pour les y trou- 
ver les années subsequantes, qui estoict ung advan- 
taige et bien publicq, contre lequel l’avarice d’au- 
cuns les a induictz, au préjudice du bien publicq, 
quand ilz sont arrivez esd. lieux à choisir telz 
desd. eschafaux qu’ilz ont trouvé le plus commode 
pour leur service, comme chose qui n’est à per- 
sonne, délaissée au premier qui l’occupe et, non 
contents de ce, pour injure à ceulx qui venoient 
après eulx, desmolir les aultres cschafaulx, en 
prandre sur les planches et les doux qui les te- 

noint en pied, tellement que les marchans arrivans 
après ne trouvant plus d’eschafaulx, bastiz pour 
faire la pesche, ont esté contrainctz avecq grande 
longueur, perte de temps et souvant des hommes 
de leur équipaige, envoyer bien loingdedans la terre 
chercher du bois pour en édifier de nouveaux, quoy 
faisans, ont couru fortune d’estre tuez par lès sau- 
vaiges dud. pays, laquelle incommodité eust cessé 
si estroitement et rigoureusement l’on eust deffandu 
de plus à l’advenir desmolir lesd. eschafaulx et 
enjoinct les laisser sur pied comme chose publicq 
pour servir à l’usaige de ceux de nos subjectz qui 
s y transporteront pour le faict de lad. pesche de 
inollues, et par mesme moien leur eust esté def- 
fandu de descharger et jecter le laist et gravier de 
leurs navires dedans les portz et havres dud. pais 
pour éviter qu’avec succession de temps, lesd. portz 
et havres ne feussent comblez et lad. navigacion 
d aultant incommodée. A quoy estant nécessaire 
de pourvoir, mesmes sur l’advis et plaincte gene- 
ralle que en ont faicte noz officiers sur les lieulx, 
et particulièrement de Bretaigne, noz chers et bien 
amez les habitans de notre ville de Saint-Mallo, et 
y apporter l’ordre convenable, après avoir faict 
communi cquer cest affaire à notre très cher et bien 
ame cousin le duc de Montmorency, admirai de 
France, de l’advis d’icelluy et de noz certaine 
science, grâce spéciale, plaine puissance, propre 
mouvement :et auctorité royalle, avons dict, déclaré, 
disons et déclarons, voulions et ordonnons que 
defîances très estroictes soint faictes, comme nous 
faisons par ces présentes, signées de notre main, à 

tous nos subjectz generallement quelconques, qui 
vont et iront aud. pais de Terre neufve, et nou- 
velle France, pour faire lad. pesche de mollues, 
d abatre, ruyner ou desmolir en faczon quelconque 
les eschafaulx qui sont et seront par cy après bastiz 
et édifiez aud. pais pour les commoditez de lad. 
pesche, sallaizon, habillage et adjancement dud. 
poisson, ni sortir le laist de leurs navires et bas- 
teaulx dedans les portz et havres dud. païs, sur 
peine estre les contrevenans pour la première foiz 
de trois mil livres d’amende, applicable au resta- 
blissement et rebastissement d’autres eschafaulx 
et de confiscacion de corps et biens pour la 
deulxiesme. Si donnons en mandement à noz amez 
et feaulz cons rs les gens tenant noz courtz de par- 
lement, sièges de l’admirauté et à tous noz aultres 
justiciers et officiers qu’il apartiendra que ces pré- 
sentes lettres ilz ayent à lire et enregistrer et le 
contenu en icelles faire garder et observer, pro- 
clamer et afficher par tous les lieulx et endroictz 
que besoing sera, affin que personne n’en pretende 
cause d’ignorance, mandons à noz procureurs ge- 
neraux et leurs substituts tenir la main à l’execu- 
tion d’icelles, et nous advertir diligemment de ce 
que fait y auront, et d’aultant que de ces présentes 
l’on poura avoir affaire en plusieurs et divertz 
lieulz, nous voulions que à la coppie deubment 
collationnée d’icelles par l’un de noz amez etfeaulx 
notaires et secrétaires, foy soict adjoustée comme 
au présent original, car tel est nostre plaisir, et 
affin que ce soit chose ferme et stable à tousjours, 
nous avons faict mettre notre scel à cesd. présentes, 

sauf en autres choses notre droit et l’autruy en 
toutes. Donné à Paris le vingt-sixieme jour de juin 
l’an de grâce mil six cens quinze et de notre régné 
le sixième. Ainsi signé Louis, et sur le replis par 
le roy Brulart, et scellé en cire jaulne du grand 
sceau sur double queue. 

Registrées suivant l’arrest de la court de ce jour, 
pour en jouir les impetrans bien et deubment, 
suivant la volonté du roy et que lesd. lettres et le 
présent arrest seront publiées aux portz et havres 
de ceste province, à ce que aulcun n’en pretende 
cause d’ignorance, enjoinct aux substituts du pro- 
cureur general du Roy ausd. lieux de tenir la main 
à l’execution desd. lettres et arrest. Faict en parle- 
ment à Rennes, le vingtiesme jour d’aougst mil 
six cens quinze. 

(. Registre du Parlement , XIV, f° 222 et sq.) 


XXVIII 


9 septembre 1615. 

Députation de Aermel Martin S r de Parisière 
pour aller en court. 

Se joindre avecq ceux de ceste ville qui 

poursuy vent la liberté du commerce de Canada s’il 
arrive que quelques particuliers de ceste ville pour 
lad. liberté du commerce, et qu’ilzen tumberoient 


VJ 

en aucun dommaige et interestz, la communaulté 
promet les garentir sur l’hipotecque general des 
deniers d’icelle. 

(Archives de Saint-Malo , Reg. 6.) 


XXIX 


ÉTATS DE BRETAGNE. — SESSION DE RENNES. 

j novembre 1616. 

Remontrances très humbles des États de Rennes. 

Art. 7. IrF 

Le pays de Canada, maintenant apellé la Nou- 
velle France, fut premièrement découvert par les 
Bretons, et particulièrement par un nommé Jacques 
Quartier, originaire de Saint-Malo, qui, le premier 
entre tous vos sujets, traça le pas de l’heureux com- 
merce, lequel depuis y a été continué de plusieurs 
ports et endroits de votre royaume; et combien 
qu’il importe grandement au bien commun de vos 
sujets et spéciallement des habitans de votre pays 
de Bretaigne que la liberté du commerce soit 
maintenue et conservée entière et sans discrétion 
ne différence de personnes, et que dès l’an mil six 
cens deux, le sieur Dumont s’estant efforcé de s’at- 
tribuer proprement et privativement ledit com- 
merce, et ayant obtenu lettres patentes du deffunt 
Roy d’heureuse mémoire sur ce sujet, il en ait 



déchu, et que lesdites lettres ayent été révoquées 
en l’an mil six cens neuf, à la poursuite des habi- 
tans de lad. ville de Saint-Malo, et le trafic restitué 
à son ancienne et première liberté, si est ce que 
encore depuis naguerres aucuns particuliers de 
vos villes de Rouen et Havre de Grâce auraient, 
par faveur, obtenu autres lettres de votre Majesté, 
par lesquelles ils prétendent se rendre propre pri- 
vatiment à tous autres François la permission et 
licence dudit trafic à commencer depuis le Havre 
appellé le Tadousac qui est entièrement le seul 
pays ou se fait et se peut faire ledit traficq, lequel 
par tel moyen demeure prohibé à vos autres sujets, 
mesmes à ceux qui en ont donné à la France la 
première connoissance ; lesd. États supplient très 
humblement votre Majesté vouloir révoquer lesd. 
commissions données, sous quelque cause et pré- 
texte que ce soit, et à quelques personnes que ce 
puisse être, comme prejudiciable au bien commun 
du pays, et en conséquence déclarer ledit traficq 
de Canada ouvert et libre à tous vos sujets sans 
inerence, et ordonner qu'il en sera expédié et 
c élivré lettres patentes de vos déclarations et vo- 
lontés sur ce fait. 

Accordé. 

0 Registre des Etats, p. 145.) 

xxx 


KTATS DE BRETAGNE. - - SESSION - DE RENNES. 


29 octobre 1617. 

générale des 0 * 1 "V" lectUr - e faite en Rassemblée 
generale des gens des trois Etats des pays et duché 

de Bretaigne, convoqués et assemblés par autorité 

du Roy en la ville de Rennes, suivant les lettres 

patentes du neuvième jour du présent mois et an 

du septième et dernier article du cahier des der- 

sT TceTs 0 7T S fai . tes à Sa Maiesté > et re P° nses 

sut celles, touchant la très humble suplication 
qui luy fut faite par les députés de vouloir déclarer 
e commerce et traficq de Canada ouvert et libre 
«différemment à toutes personnes, le procureur 
syndic a représenté que, depuis ledit article ré- 
pondu et accorde, et le vingt- septième de may der- 
nier, les nommes Thomas Porée, Daniel Poveret 

: aUr0i ! m ° btenU Un arrét au c °nseil par 
equel il est ordonné que, dans six semaines pour 

toutes préfixions et délais, ledit sindic viendrait 
précisément consentir ou empecher les fins et con- 
clusions desdits Porée et leurs associés qui ten- 
oient à ce que Sa Majesté, sans avoir égard à lad. 
réponse, eut ordonné que les deffenses cy devant 
faites à tous les sujets de trafiquer et négocier audit 


w 

pays de Canada, fussent réitérées sur les peines 
portées par les articles à eux accordés au conseil, 
arrêts et lettres patentes sur ce obtenues, et que 
toutes commissions et permissions délivrées cy 
devant, et qui se pourroient cy après obtenir au 
contraire, seroient cassés, révoqués et annullés, et 
que lesd. Porée, Poyer et associés, jouiroient sui- 
vant lesd. articles pour le tems qui leur a été 
accordé privativement à tous autres dudit traficq ; 
lequel arrêt luy auroit été signifié le vingt deuxième 
de juin dernier, avec assignation à six semaines 
audit conseil, pour procéder sur le contenu en 
iceluy, requérant lesdits sieurs des États de déli- 
bérer ce qu’ils desiroient y être fait. 

Sur ce, ouy honorable homme, Jean Grout, 
sieur de la Ville ès nouveaux, procureur sindic des 
habitans de Saint-Malo, qui a représenté les incom- 
modités qu'apporte au général de la province ]’em« 
pêchement du libre commerce et traficq aux habi- 
tants de cette province, qui en ont premier fait la 
decouverte esdits pays de Canada, grand fleuve de 
Saint-Laurent et lieu de Quebec. 

Sur ce délibéré entre les trois ordres, lesdits 
sieurs des États ont donné charge aux députés qui 
seront par eux nommés en cette assemblée pour 
porter en cour le cahier de leurs humbles remon- 
trances, et à leur procureur sindic, de se présenter 
à lad. assignation, y deffendre de tout leur pou- 
voir, et insister fortement à l’entière exécution et 
observation de la réponse de sad. Majesté sur ledit 
article, et que, à cette fin, ledit Grout leur baillera 

ses mémoires et instructions, et autres qu’il pourra 
recouvrer à la communauté de Saint-Malo. 

Fait en lad. assemblée tenue en la grande salle 
du couvent des Jacobins dudit lieu, le vingt neu- 
vième jour d octobre mil six cens dix sept. 

0 Registre des États, p. i85.) 


XXXI 


ÉTATS DE BRETAGNE. — SESSION DE NANTES. 

23 octobre 1618. 

Les gens des trois États des pays et duché de 
Bretaigne, convoqués et assemblés en la ville de 
Nantes, par autorité du Roy, suivant ses lettres 
patentes du septiesme jour du présent mois, déli- 
bérant sur ce que le procureur sindic leur a repré- 
senté qu il avoit été donné charge à leurs députés 
en cour de deffendre à plusieurs procez qui étoient 
pendans au conseil du Roy, sçavoir, à la demande 
de trois cent tant de mil livres prétendue par 
monsieur de Sourdéac, à autres procez contre 
M. Michel Neveu, et autre contre les nommés 
Porée et Poyer, touchant la liberté du traficq de 
Canada, esquels touteffois il n’avoit été rien fait, 
ni poursuivy depuis la dernière assemblée, mais 
qu’il étoit à craindre qu’il s’y ht quelques pour- 
suites cy après, et pour cette occasion a requis 



1 assemblée d aviser s’il seroit à propos de charger 

Dour ahp 1 " P ° UVOir T? epUtés qui seront nommés 
cas m,! 1 F Cn C ° Ur ’ C deffendre audits procez au 
cas qu ,1s seraient poursuivis, ont donné charge 

aux députés qui seront par eux nommés en cetté 
assemblée pour aller de leur part vers Sa Majesté 
de deffendre auxchts procez, au cas qu’on les vou- 
drait poursuivre, ainsi qu’ils aviseront par conseil. 

Fait en lad. assemblée tenue en la grande salle 

du<iit NanKs ’ ,e 2s * w 

( Registre des Etats, p. 345.) 


XXXII 


ETATS DE BRETAGNE. — SESSION DE 


vannes. 


3 octobre 1619. 

Les gens des trois Etats des pays et duché de 

v-rv aSSemb . lés P ar autorité du Roy en la 
ille de Vannes, deliberans sur ce que messieurs 
leurs députés en cour l’année dernière lur on 
représenté qu’il leur avoit été donné charge en 
1 assemblée dernière, de deffendre en plusieurs 
procez pendans et indécis au conseil de Sa Maïté 
savoir, à la demande de trois cens tant de mille 
mes tournois prétendue par monsieur de Sour- 

deac, et à autres procez contre M« Michel Nepveu 
et autres contre les nommés Porée et Poyer tou- 
chant la liberté du traficq de Canada, auxquels il 
ne s est fait aucune poursuite qui soit venue à leur 
connoissance, avisant lesd. sieurs des États de dé- 
libérer s il seroit à propos de donner pareil pou- 
voir aux députés qui les nommeront pour aller en 
cour afhn d éviter à la surprise, ont donné pouvoir 
aux députés qui seront nommés en cette assemblée 
pour de leur part, présenter au Roy le cahier de 
leurs humbles remontrances, de deffendre auxdits 

suites 2 ’ aU C3S qUC l 0n y fer0it quel< l ues pour- 

Fait en lad. assemblée tenue en l’auditoire royal 
dud Vannes, le 3 e jour d’octobre 1619, signé 
Guillaume ev. de Saint-Malo. 

(Registre des Etats, p. 538.) 


Cette mention du Canada est la dernière qui se 
retrouve sur les Registres des États de Bretagne. 

Du voyage fait (en 1534) par le cap. Jacques Cartier aux 
Terres-Neufues de Canadas, Norembergue, Hochelage, La- 
brador et pays adjacens, dite nouvelle France. Publ. par 
H. Michelant. Documents inédits sur Jacques Cartier et le 
Canada, publ. par A. Ramé. Avec 2 grandes cartes. Un 

